open-index/open-wikipedia-markdown huggingface dataset:
బమ్మెర పోతన డిజిటల్ మ్యూజియం

**బమ్మెర పోతన డిజిటల్ మ్యూజియం**, తెలంగాణ రాష్ట్రం, వరంగల్లులోని పోతన విజ్ఞాన పీఠంలో ఉన్న మ్యూజియం. సహజ పండితుడు, మహాకవి బమ్మెర పోతన తాళపత్ర గ్రంథాలను ఆధునిక సాంకేతికతతో డిజిటలైజ్‌ చేసి, భావితరాలకు అందించడానికి తెలంగాణ ప్రభుత్వం, కాకతీయ పట్టణాభివృద్ధి సంస్థ (కుడా) ఆధ్వర్యంలో రెండు కోట్ల రూపాయలతో ఈ మ్యూజియాన్ని ఏర్పాటుచేసింది.

## రూపకల్పన
తెలుగు సాహిత్యానికి మకుటాయమానంగా నిలిచిన కవి 'బమ్మెర' పోతన వారసత్వాన్ని పరిరక్షించడంతోపాటు కళలు, సాహిత్యాన్ని ప్రోత్సహించడానికి అప్పటి విదేశాంగ మంత్రి, మాజీ ప్రధాని దివంగత పివి నరసింహారావు కృషితో 1980లో పోతన విజ్ఞాన పీఠం స్థాపించబడింది. పునరుద్ధరణలో (సాహిత్యం డిజిటలైజేషన్‌, భవన పునరుద్ధరణ) భాగంగా, పోతన మాన్యుస్క్రిప్ట్‌లతోపాటు అందుబాటులో ఉన్న అన్ని సాహిత్యాల డిజిటలైజేషన్ కోసం ఇంటాక్ కన్వీనర్, నిట్ మాజీ ప్రొఫెసర్ ఎం. పాండురంగారావు, కాకతీయ హెరిటేజ్ ట్రస్ట్ సభ్యుల కృషితో 2017 సెప్టెంబరులో ఈ పునరుద్ధరణ ప్రాజెక్ట్ ప్రకటించబడింది.

## ప్రారంభం
2022 ఏప్రిల్ 15న పశ్చిమ వరంగల్ ఎమ్మెల్యే దాస్యం వినయ్‌భాస్కర్‌, పంచాయితీ రాజ్ శాఖామంత్రి ఎర్రబెల్లి దయాకర్‌రావు, కాకతీయ పట్టణాభివృద్ధి సంస్థ (కుడా) చైర్మన్‌ సుందర్‌ రాజ్‌ యాదవ్‌ తదితరులు ఈ మ్యూజియాన్ని ప్రారంభించారు. ఈ కార్యక్రమంలో నగర మేయర్ గుండు సుధారాణి, జీడబ్ల్యూఎంసీ కమిషనర్, కుడా వీసీ పి. ప్రవిణ్య, కుడా ప్రాజెక్ట్ ఆఫీసర్ ఈ అజిత్ రెడ్డి, ప్రొఫెసర్ పాండురంగారావు తదితరులు పాల్గొన్నారు.

## మ్యూజియం వివరాలు
సందర్శకులు డిజిటల్ మ్యూజియంలోకి అడుగుపెట్టగానే ఎల్‌ఈడీ స్క్రీన్‌పైన పోతన రాసిన రచనల వివరాలు తెలుగు, ఆంగ్లంలో కనిపిస్తాయి. వాటని కొనవేలితో తాకినపుడు నచ్చిన పద్యం తాత్పర్య సహితంగా (ఆడియో, వీడియో) తెరమీదకి ప్రత్యక్షమవుతుంది. అలా భాగవత పద్యాలను భావయుక్తంగా డిజిటల్‌ స్క్రీన్‌పైన చదువుకోవచ్చు. అంతేకాకుండా పోతన జీవిత విశేషాలను తెలిపే వీడియోలను కూడా చూడవచ్చు. ఈ మ్యూజియంలో 12 ఎల్‌ఈడీ స్క్రీన్‌లు, నాలుగు పెద్ద స్క్రీన్‌లు ఏర్పాటు చేశారు. నాలుగు పెద్ద స్క్రీన్‌పైన జీవిత చరిత్ర, కుటుంబ నేపథ్యం, సాహిత్యం తదితర అంశాలు ప్రదర్శితం అవుతుంటాయి. ‘సత్కవుల్‌ హాలికులైన నేమి..’ అంటూ సేద్యానికి, అక్షర సేద్యానికి సమన్యాయం చేసిన పోతన జీవిత ఘట్టాలను తలపించేలా మ్యూజియం ఆవరణలో ఎడ్ల బండిని కూడా ఏర్పాటుచేశారు. 30 సీట్ల సామర్థ్యంతో ఆడిటోరియం కూడా అభివృద్ధి చేయబడింది. మ్యూజియం ముందు భాగంలో తామరల కొలను కూడా నిర్మించబడింది.

## మూలాలు


వర్గం:2017 స్థాపితాలు
వర్గం:వరంగల్
వర్గం:వరంగల్ జిల్లా పర్యాటక ప్రదేశాలు
వర్గం:తెలంగాణ సంగ్రహాలయాలు
కె.ఎస్.రత్నం

**కె.ఎస్.రత్నం** తెలంగాణ రాష్ట్రానికి చెందిన రాజకీయ నాయకుడు. ఆయన 2009లో చేవెళ్ళ నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
కె.ఎస్.రత్నం తెలుగుదేశం పార్టీ ద్వారా రాజకీయాల్లో వచ్చి పార్టీలో వివిధ హోదాల్లో పనిచేసి తొలిసారి టీడీపీ పార్టీ తరపున 2009లో జరిగిన ఆంధ్రప్రదేశ్ శాసనసభ ఎన్నికల్లో చేవెళ్ళ నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి కాలే యాదయ్య పై 2249 ఓట్ల మెజారిటీతో గెలిచి ఎమ్మెల్యేగా తొలిసారి అసెంబ్లీకి ఎన్నికయ్యాడు. ఆయన 2014లో తెలంగాణ  ప్రత్యేక రాష్ట్రం ఏర్పడిన తర్వాత తెలుగుదేశం పార్టీకి రాజీనామా చేసి తెలంగాణ రాష్ట్ర సమితి పార్టీలో చేరాడు. ఆయన 2014లో టీఆర్ఎస్ పార్టీ తరపున పోటీ చేసి కాంగ్రెస్ పార్టీ అభ్యర్థి కాలే యాదయ్య చేతిలో 781 స్వల్ప ఓట్ల తేడాతో ఓటమిపాలయ్యాడు.

కె.ఎస్.రత్నం అనంతరం జరిగిన రాజకీయ సమీకరణల నేపథ్యంలో కాలే యాదయ్య టీఆర్‌ఎస్‌ పార్టీలో చేరాడు. దీంతో 2018 ఎన్నికల్లో టికెట్‌ దక్కకపోవడంతో 2018 సెప్టెంబరు 13న టీఆర్‌ఎస్‌ పార్టీకి రాజీనామా చేసి సెప్టెంబరు 27న కాంగ్రెస్ పార్టీలో చేరి కాంగ్రెస్ అభ్యర్థిగా పోటీ చేసి టీఆర్‌ఎస్‌ అభ్యర్థి కాలే యాదయ్య చేతిలో ఓడిపోయాడు. ఎన్నికల అనంతరం ఆయన టీఆర్ఎస్ పార్టీలో చేరాడు

2023 తెలంగాణ అసెంబ్లీ ఎన్నికల్లో  చేవెళ్ల నుంచి టికెట్ వస్తుందని ఆశించిన ఆయనకు దక్కకపోవడంతో, బీఆర్ఎస్ పార్టీ సిట్టింగ్ ఎమ్మెల్యే కాలె యాదయ్యకు టికెట్ కేటాయించడంతో ఆయన అక్టోబర్ 26న బీఆర్ఎస్ పార్టీకి రాజీనామా చేశాడు. కె.ఎస్.రత్నం అక్టోబర్ 27న హైదరాబాద్‌లోని బీజేపీ పార్టీ కార్యాలయంలో కిషన్‌రెడ్డి సమక్షంలో భారతీయ జనతా పార్టీలో చేరాడు.

## మూలాలు

వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:రంగారెడ్డి జిల్లా వ్యక్తులు
వర్గం:రంగారెడ్డి జిల్లా రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:రంగారెడ్డి జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:రంగారెడ్డి జిల్లా నుండి ఎన్నికైన శాసన సభ్యులు
వర్గం:భారత్ రాష్ట్ర సమితి మాజీ నాయకులు
అంకణము (భూమి కొలత)

**అంకణము** అనేది భూవైశాల్యాన్ని కొలవడానికి వాడే ఒక దేశీయ ప్రమాణం (ఎకరం లాగా). ఇది ఎక్కువగా ఆంధ్ర ప్రదేశ్ లోని నెల్లూరూ, తిరుపతీ ప్రాంతాల్లో, అలాగే కర్ణాటకలోని అనేకల్ (), బెంగళూరు ప్రాంతాలలో వాడబడుతుంది. ఈ కొలతతో భూమి వెలను తేలిగ్గా అంచనా వెయ్యగలగడము బహుశ దీని వాడకానికి కారణమయ్యుండొచ్చు .

## వ్యుత్పత్తీ, నిఘంటు నిర్వచనాలు
అంకణము అనే పదము అడుగు/అంగ పదాల నుండి వచ్చింది.
* రెవ్. ఫెర్డినాండ్ కిట్టెల్ () తన కన్నడ-ఆంగ్ల నిఘంటువులో అంకణాన్ని రెండు స్తంభాల మధ్యన లేదా దూలాల మధ్య ఉండే చోటుగా నిర్వచించారు.
* కిట్టెల్ నిఘంటువును మూలముగా చూపుతూ బ్రౌణ్య నిఘంటువులో కూడా ఇదే అర్థము ఇవ్వబడింది. అదనంగా దీని ఆంగ్ల సమానార్థకముగా  ఇవ్వబడింది.
* హిందూ ఆలయ నిర్మాణ శాస్త్రములో అంకణమును అనేది రెండు స్తంభాల మధ్య దూరంగా, అలాగే స్తంభానికీ మరొక (గోడకూ) మధ్య దూరంగా చెప్పబడింది. కనుక ఇది ఒక కచ్చితమైన ప్రమాణము కాదు

## ఇతర కొలమానాలతో పోలిక
నెల్లూరూ, ఇతర ప్రాంతాల్లో ఒక అంకణము అంటే . తిరుపతిలో మాత్రము ఒక అంకణము అంటే . దీన్నే తిరుపతి అంకణము అని కూడా అంటారు.

1 ఎకరం = 100 సెంట్లు = 0.405 హెక్టార్లు = 605 అంకణాలు

1 సెంటు = 6.05 అంకణాలు = 48 చ.గజాలు

1 అంకణము = 8 చదరపు. గజాలు = 72 చదరపు. అడుగులు

1 తిరుపతి అంకణము = 4 చ.గజాలు = 36 చ. అడుగులు (తిరుపతిలో)

1 చదరపు. గజము= 9 చదరపు. అడుగులు.

1 గజం = 3 అడుగులు.

## మూలాలు

## వెలుపలి లంకెలు
*https://dsal.uchicago.edu/cgi-bin/app/kittel_query.py?qs=%E0%B2%85%E0%B2%82%E0%B2%95%E0%B2%A3&searchhws=yes కిట్టెల్ కన్నడ-ఆంగ్ల నిఘంటువులో అంకణము.
*https://dsal.uchicago.edu/cgi-bin/app/brown_query.py?qs=%E0%B0%85%E0%B0%82%E0%B0%95%E0%B0%A3%E0%B0%AE%E0%B1%81&searchhws=yes బ్రౌణ్య నిఘంటువులో అంకణము

వర్గం:దేశీయ కొలతలు
వర్గం:భూమి కొలత
వర్గం:ప్రమాణాలు
ఆరు ( తమిళ చిత్రం )

**ఆరు** 2005 లో విడుదలైన తమిళచిత్రం. హరి దర్శకత్వం వహించిన ఈ చిత్రంలో సూర్య, త్రిషతో పాటు పలువురు నటించారు.

## తారాగణం

* సూర్య - ఆరుముగం (ఆరు)
* ఆశిష్ విద్యార్థి - విశ్వనాథన్
* రాజ్ కపూర్ - భూమి నాథన్
* త్రిష - మహాలక్ష్మి
* వడివేలు - సుమో
* కళాపవన్ మణి
* మాళవిక అవినాష్
* ఐశ్వర్య -సరోజ
* జయ ప్రగాస్ రెడ్డి - రెడ్డి
*తారిక
* తమ్ముడు రామయ్య
* ఢిల్లీ గణేష్
* షాడోస్ రవి - మహాలక్ష్మి తండ్రి
* మతం పాప్

## కథ
విశ్వనాథన్‌కి కూలీగా ఉండే ఆరు (సూర్య), తన యజమాని విశ్వనాథన్ (ఆశిష్ విషయాత్రి) కోసం అనేక ఘోరమైన చర్యలకు పాల్పడతాడు. కానీ విశ్వనాథ్‌కి బద్ధశత్రువు అయిన రెడ్డికి అనేక ఇబ్బందులు ఎదురవుతాయి.  అతనిని ఆరుసార్లు ఎదుర్కొంటాడు. కానీ ఆరు సన్నిహిత మిత్రులు విశ్వనాథ్ తెలివితో  చంపబడినప్పుడు, ఆరు తరువాతి కాలంలో బాస్ కు సంబంధించిన  విన్యాసాల గురించి తెలుసుకొని. తన యజమాని పై ఏ విధంగా  ప్రతీకారం తీర్చుకున్నాడు అనేది మిగిలిన కథ.

## విడుదల
తమిళ భాషతో పాటుగా తెలుగులో కూడా ఆరు సినిమా 2005 వ సంవత్సరంలో విడుదల అయింది.

## మూలాలు


వర్గం:తమిళ నటులు
వర్గం:తమిళ అనువాద సినిమాలు
వర్గం:2005 సినిమాలు
శ్రీ విశ్వనాథ దేవాలయం (బెనారస్ విశ్వవిద్యాలయం)

హిందువుల పవిత్ర నగరమైన వారణాసిలోని అత్యంత ప్రసిద్ధ దేవాలయాలు, ప్రముఖ పర్యాటక ఆకర్షణలలో ఒకటి **శ్రీ విశ్వనాథ మందిరం**. దీనిని **బిర్లా మందిరం** అని కూడా పిలుస్తారు. శివునికి అంకితం చేయబడిన ఈ ఆలయం, బనారస్ హిందూ విశ్వవిద్యాలయంలో ఉంది. శ్రీ విశ్వనాథ మందిర శిఖరం ఎత్తు 250 అడుగులతో ప్రపంచంలోనే అత్యంత ఎత్తైన ఆలయ గోపురం కలిగి ఉంది. ఈ ఆలయాన్ని వ్యావహారికంలో VT అని పిలుస్తారు, ఇది విశ్వనాథ్ ఆలయం సంక్షిప్త రూపం.
## చరిత్ర
ఈ దేవాలయం కాశీ విశ్వనాథ ఆలయ నిర్మాణ శైలి ఆధారంగా నిర్మించబడింది. శ్రీ కాశీ విశ్వనాథ్ మందిరం, అనేక సార్లు ధ్వంసం చేయబడింది (మళ్ళీ పునర్నిర్మించబడింది); 1194లో కుతుబ్-ఉద్-దిన్ ఐబక్, 1447-1458 మధ్య కాలంలో, తర్వాత హుస్సేన్ షా షర్కీ, తర్వాత 1669 CEలో ఔరంగజేబు ఇలా చాలామంది హిందూ వ్యతిరేక రాజులు ధ్వంసం చేశారు. 1930లలో, పండిట్ మదన్ మోహన్ మాలవ్య బెనారస్ హిందూ విశ్వవిద్యాలయం క్యాంపస్‌లో శ్రీ కాశీ విశ్వనాథ్ మందిర ప్రతిరూపం నిర్మించాలని అనుకున్నాడు. బిర్లా కుటుంబం నిర్మాణాన్ని చేపట్టి, 1931 మార్చిలో పునాది వేశారు. ఆలయం (శ్రీ విశ్వనాథ్ మందిరం) చివరకు 1966లో పూర్తయింది.

## నిర్మాణం
శ్రీ విశ్వనాథ్ మందిరం నిర్మాణం పూర్తి కావడానికి ముప్పై ఐదు సంవత్సరాలు పట్టింది (1931-1966). భారతదేశంలోనే ఎత్తైన దేవాలయాలలో ఒకటి. ఆలయం మొత్తం ఎత్తు సుమారు 77 మీటర్లు. ఆలయ రూపకల్పన శ్రీ కాశీ విశ్వనాథ్ మందిరం నుండి ప్రేరణ పొందింది, ఇది చాలా వరకు పాలరాతితో తయారు చేయబడింది.

శ్రీ విశ్వనాథ్ మందిరం ప్రాథమికంగా శివునికి అంకితం చేయబడినప్పటికీ, ఈ ఆలయంలో తొమ్మిది మందిరాలు ఉన్నాయి అన్ని కులాలు, మతాలు, మత విశ్వాసాల ప్రజలకు తెరిచి ఉంటుంది. క్రింది అంతస్తులో శివాలయం, మొదటి అంతస్తులో లక్ష్మీ నారాయణుడు, దుర్గా మందిరాలు గుడి ఉన్నాయి. నటరాజ, పార్వతి, గణేశ, పంచముఖి మహాదేవ్, హనుమాన్, సరస్వతి, నంది అనేవి శ్రీ విశ్వనాథ్ మందిరంలోని ఇతర పుణ్యక్షేత్రాలు. భగవద్గీత పూర్తి పాఠం, పవిత్ర హిందూ గ్రంథాల నుండి సంగ్రహాలు ఆలయ లోపలి పాలరాతి గోడలపై దృష్టాంతాలతో చెక్కబడి ఉన్నాయి.
## స్థానం
శ్రీ విశ్వనాథ్ మందిర్ బెనారస్ హిందూ విశ్వవిద్యాలయం (ప్రధాన ద్వారం నుండి నైరుతి) క్యాంపస్ లోపల 1.7 కిలోమీటర్ల దూరంలో ఉంది. ఇది దుర్గా మందిరానికి నైరుతి దిశలో 3.3 కిలోమీటర్లు, శ్రీ కాశీ విశ్వనాథ ఆలయానికి నైరుతి దిశలో 7 కిలోమీటర్లు, వారణాసి రైల్వే స్టేషన్‌కు దక్షిణంగా 9 కిలోమీటర్ల దూరంలో ఉంది.
## మూలాలు


వర్గం:దేవాలయాలు
వర్గం:వారణాసి లోని దేవాలయాలు
దేశిరాజు

**దేశిరాజు** ఒక ఇంటిపేరు.

* దేశిరాజు భారతీదేవి
* తురగ దేశిరాజు, మానసిక శాస్త్రవేత్త. శాంతి స్వరూప్ భట్నాగర్ బహుమతి గ్రహీత

వర్గం:ఇంటిపేర్లు
ఆర్య (తమిళ చిత్రం )

**ఆర్య** 2007 లో మాధవన్, భావన నటించిన తమిళ చిత్రం. ఈ చిత్రాన్ని మనోజ్ కుమార్ నిర్మించారు.  మణిచర్మ సంగీతం అందించగా బాలశేఖరన్ దర్శకత్వం వహించారు.

## కథ
దడవనా కాశీ ( ప్రకాష్ రాజ్ ) చెల్లెలు దీపిక ( భావన )  మొండి పట్టుదలగల, సంపన్నురాలు. చెల్లెలిని అమితంగా ప్రేమించే కాశీ ఆమె ఏది అడిగినా చేసేస్తాడు. అదే ఆమెను అంత మొండిగా చేస్తుంది. చెన్నైలోని మెడికల్ కాలేజీలో విద్యార్థిగా, ఆమె ఆదేశానుసారం ప్రతిదీ జరుగుతుంది. తోటి విద్యార్థులు, ప్రొఫెసర్లు, కళాశాల ప్రిన్సిపాల్‌తో సహా అందరూ కాశీకి భయపడి దీపిక ఆదేశాలనుపాటిస్తుంటారు. కోయంబత్తూరు నుండి దీపిక చదువుతున్న చెన్నై మెడికల్ కాలేజీకి బదిలీ అవుతున్న ఆర్య ( మాధవన్ ) ఫైనల్ ఇయర్ విద్యార్థి. అందరిలా దీపికకు లొంగిపోవడానికి నిరాకరించిన ఆర్య, ఆమెతో ఘర్షణకు దిగాడు. ఆ విధంగా అతను తన సోదరిని కిడ్నాప్ చేసి, అతనిని బెదిరించి, ఆమె సోదరిని రక్షించిన దీపికను ధైర్యంగా ఎదుర్కొంటాడు. దీపిక ఆర్య ధైర్యాన్నీ మెచ్చుకొని   అతనితో ప్రేమలో పడుతుంది.  కానీ ఆర్య దీపిక ప్రేమను అంగీకరించడానికి నిరాకరించాడు. కాశీ తన చెల్లెలిని పెళ్లి చేసుకోమని ఆర్యను కూడా బెదిరిస్తాడు. చివరికి గెలిచేది ఎవరు? అనేది మిగతా కథ.

## తారాగణం

* మాధవన్ - ఆర్య
* భావన - దీపిక
* ప్రకాష్ రాజ్ - కాశి
* వడివేలు - స్నేక్ బాబు
* దేవుడు - చీఫ్ ఎడిటర్
* తేజశ్రీ ఖేలే - పూజ
* కవిత - ఆర్య తల్లి
* పొన్నంబలం - మీసాల పెరుమాళ్
* ప్రవీణ్ కుమార్ - విశ్వనాథన్
* తలవాసల్ విజయ్
* రాజ్ కపూర్
* క్రేన్ మనోహర్
* వర్షిణి
* సుత
* రాబర్ట్ (కొరియోగ్రాఫర్) - 
* సిమ్రాన్ ఖాన్

## విడుదల
ఈ చిత్రాన్ని  తెలుగులో ఆర్య ఎమ్. బి. బి. ఎస్.  అలాగే హిందీలోకి మై డియర్ బిగ్ బి అనే పేర్లతో 2007 వ సంవత్సరంలో  అనువదించారు.

## మూలాలు


వర్గం:తమిళ నటులు
వర్గం:2007 సినిమాలు
నిజామాబాదు రెవెన్యూ డివిజను

**నిజామాబాదు రెవెన్యూ డివిజను**, తెలంగాణ రాష్ట్రం, నిజామాబాదు జిల్లాలోని ఒక పరిపాలనా విభాగం. నిజామాబాదు జిల్లాలోవున్న మూడు రెవెన్యూ డివిజన్లలో ఇది ఒకటి. ఈ డివిజను పరిపాలనలో 12 మండలాలు ఉన్నాయి. ఈ డివిజను ప్రధాన కార్యాలయం నిజామాబాదులో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను నిజామాబాదు లోక్‌సభ నియోజకవర్గం, నిజామాబాదు (పట్టణ) శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
నిజామాబాదు డివిజనులోని మండలాలు:

## మూలాలు

వర్గం:నిజామాబాదు జిల్లా
వర్గం:నిజామాబాదు జిల్లా రెవెన్యూ డివిజన్లు
ఊకే అబ్బయ్య

**ఊకే అబ్బయ్య** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ శాసనసభకు బూర్గంపాడు, ఇల్లందు నియోజకవర్గాల నుండి మూడుసార్లు ఎమ్మెల్యేగా గెలిచాడు.

## రాజకీయ జీవితం
ఊకే అబ్బయ్య సీపీఐ పార్టీ ద్వారా రాజకీయాల్లోకి వచ్చి 1985లో బూర్గంపాడు నియోజకవర్గం నుండి తొలిసారి ఎమ్మెల్యేగా ఎన్నికయ్యాడు. ఆయన 1999లో ఇల్లందు నియోజకవర్గం నుండి రెండోసారి ఎమ్మెల్యేగా ఎన్నికై అనంతరం టీడీపీలో చేరి 2009లో తెలుగుదేశం పార్టీ తరపున పోటీ చేసి మూడోసారి ఎమ్మెల్యేగా ఎన్నికయ్యాడు.
thumb|Honourable CM
ఊకే అబ్బయ్య 2014 ఎన్నికల్లో టీడీపీ టిక్కెట్‌ లభించకపోవడంతో తెలంగాణ రాష్ట్ర సమితి పార్టీలో చేరి ఇల్లందు నియోజకవర్గం నుండి టీఆర్‌ఎస్‌ అభ్యర్థిగా పోటీ చేసి ఓడిపోయాడు. ఆయనకు 2018లో జరిగిన అసెంబ్లీ ఎన్నికల ముందు కాంగ్రెస్ పార్టీలో చేరిన టికెట్ దక్కకపోడవడంతో స్వతంత్ర అభ్యర్థిగా పోటీ చేసి ఓడిపోయాడు.

## మరణం
ఊకే అబ్బయ్య అనారోగ్య స‌మ‌స్యలతో బాధపడుతూ హైద‌రాబాద్‌లోని ఓ ప్రైవేటు ఆస్పత్రిలో చికిత్స పొందుతూ 2024 నవంబర్ 24న మరణించాడు. 
## మూలాలు

వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (2009)
బూర్గంపాడు శాసనసభ నియోజకవర్గం

**బూర్గంపాడు శాసనసభ నియోజకవర్గం** ఉమ్మడి ఆంధ్రప్రదేశ్ రాష్ట్రంలోని ఉమ్మడి ఖమ్మం జిల్లా (ప్రస్తుత భద్రాద్రి కొత్తగూడెం జిల్లా) లోని శాసనసభా నియోజకవర్గాలలో ఒకటి. బూర్గంపాడు శాసనసభ నియోజకవర్గం 1962 నుంచి ఏర్పడి 2009లో నియోజకవర్గాల పునర్విభజనలో భాగంగా పినపాక శాసనసభ నియోజకవర్గంగా రూపాంతరం చెందింది. ఈ నియోజకవర్గంలో 1962 నుంచి 2009 వరకు ఒక ఉప ఎన్నికతో సహా 14సార్లు ఎన్నికలు జరిగాయి. ఇక్కడి నుండి కాంగ్రెస్‌ పార్టీ ఆరుసార్లు, సీపీఐ ఐదుసార్లు, టీడీపీ, ఇండిపెండెంట్‌, వైసీపీలు చెరొక్క సారి గెలుపొందాయి.
## నియోజకవర్గం నుండి గెలుపొందిన శాసనసభ్యులు
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
:

## మూలాలు

వర్గం:తెలంగాణ మాజీ శాసనసభ నియోజకవర్గాలు
దుగ్గినేని వెంకట్రావమ్మ

**దుగ్గినేని వెంకట్రావమ్మ** తెలంగాణ రాష్ట్రానికి చెందిన రాజకీయ నాయకురాలు. ఆమె 1972లో మధిర నియోజకవర్గం నుండి ఎమ్మెల్యేగా ప్రాతినిధ్యం వహించింది.
## రాజకీయ జీవితం
దుగ్గినేని వెంకట్రావమ్మ 
భర్త దుగ్గినేని వెంకయ్య మరణాంతరం 1972 జరిగిన అసెంబ్లీ ఎన్నికల్లో మధిర నియోజకవర్గం నుండి కాంగ్రెస్ తరపున పోటీ చేసి సీపీఎం అభ్యర్థి బోడేపూడి వెంకటేశ్వరరావు పై గెలిచి తొలిసారి ఎమ్మెల్యేగా అసెంబ్లీలోకి అడుగుపెట్టింది. 1977లో ఎన్నికలు జరగాల్సి ఉండగా దేశంలో ఎమెర్జెన్సీ విదించడంతో శాననసభను మరో సంవత్సరం పొడగించడంతో ఆమె ఆరు సంవత్సరాలపాటు మధిర ఎమ్మెల్యేగా పనిచేసింది. ఆమెకు ఈ ఎన్నికల్లో 40,799ఓట్లు రాగా, ప్రత్యర్థి అభ్యర్థి బోడేపూడికి 23,457 ఓట్లు వచ్చాయి. దీంతో ఆమె 17,342 ఓట్ల మెజార్టీతో గెలిచి మొట్టమొదటిసారిగా మధిర నియోజకవర్గం నుండి మహిళ ఎమ్మెల్యేగా ప్రాతినిధ్యం వహించింది.

## మూలాలు

వర్గం:ఆంధ్రప్రదేశ్ శాసన సభ్యులు (1972)
దుగ్గినేని వెంకయ్య

**దుగ్గినేని వెంకయ్య** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ శాసనసభకు మధిర నియోజకవర్గం నుండి రెండుసార్లు ఎమ్మెల్యేగా గెలిచాడు.
## రాజకీయ జీవితం
దుగ్గినేని వెంకయ్య కాంగ్రెస్ పార్టీ ద్వారా రాజకీయాల్లోకి వచ్చి 1962లో జరిగిన ఆంధ్రప్రదేశ్ శాసనసభ ఎన్నికల్లో కాంగ్రెస్ తరపున పోటీ చేసి తన సమీప ప్రత్యర్థి స్వతంత్ర అభ్యర్థి ఆర్. శంకరయ్యపై 5,456 ఓట్ల మెజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1967లో కాంగ్రెస్ అభ్యర్థిగా పోటీ చేసి సీపీఎం అభ్యర్థి బోడేపూడి వెంకటేశ్వరరావుపై 10,404 ఓట్ల మెజార్టీతో గెలిచి వరుసగా రెండోసారి ఎమ్మెల్యేగా ఎన్నికై 1967 డిసెంబరు 27 నుంచి 1970 డిసెంబరు 26 వరకు ఖమ్మం జిల్లా కేంద్ర సహకార బ్యాంకు (డీసీసీబీ) చైర్మన్‌గా పనిచేశాడు.

## మూలాలు

వర్గం:ఆంధ్రప్రదేశ్ శాసన సభ్యులు (1962)
వర్గం:ఆంధ్రప్రదేశ్ శాసన సభ్యులు (1967)
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఖమ్మం జిల్లా వ్యక్తులు
వర్గం:ఖమ్మం జిల్లా రాజకీయ నాయకులు
శీలం సిద్ధారెడ్డి

**శీలం సిద్ధారెడ్డి** (1925 - 2011 డిసెంబరు 26), తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో ఎమ్మెల్యేగా, ఎమ్మెల్సీగా ఎన్నికై రాష్ట్ర మంత్రిగా పనిచేశాడు.
## రాజకీయ జీవితం
శీలం సిద్ధారెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1947లో కాంగ్రెస్‌ ఆధ్వర్యంలో గోసవీడు క్యాంపు ఇన్‌చార్జ్‌గా ఉండి నిజాం ప్రభుత్వంపై పోరాటం నిర్వహించి, హైదరాబాద్‌ స్టేట్‌లో 1949నుంచి 1952 వరకు మధిర తాలూకా కాంగ్రెస్‌పార్టీ కార్యదర్శిగా, 1958నుంచి 1962వరకు ఖమ్మం జిల్లా కాంగ్రెస్‌ అధ్యక్షుడిగా, 1963నుంచి 1967వరకు పీసీసీ కార్యదర్శిగా, 1964నుంచి 2004వరకు ఏఐసీసీ సభ్యునిగా పనిచేశారు.

శీలం సిద్ధారెడ్డి 1958లో ఆంధ్రప్రదేశ్ శాసనమండలికి ఎమ్మెల్సీగా ఎన్నికై శాసనమండలి కార్యదర్శిగా విధులు నిర్వహించాడు. ఆయన1964లో రెండోసారి శాసనమండలికి ఎన్నికై ఆప్కాబ్‌ తొలి చైర్మన్‌గా తరువాత 1967లో కాసు బ్రహ్మానందరెడ్డి మంత్రివర్గంలో భారీ నీటిపారుదల శాఖమంత్రిగా పనిచేశాడు. సిద్ధారెడ్డి 1970లో మూడో సారి శాసనమండలికి ఎన్నికై పీవీ నర్సింహారావు మంత్రివర్గంలో 1972 వరకు నీటిపారుదల శాఖమంత్రిగా పనిచేశాడు.

శీలం సిద్ధారెడ్డి 1983లో జరిగిన అసెంబ్లీ ఎన్నికల్లో మధిర శాసనసభ నియోజకవర్గం నుండి పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 1985, 1989, 1994, 1998లో ఉప ఎన్నికల్లో వరుసగా పోటీ చేసి ఓడిపోయాడు.

## మూలాలు

వర్గం:ఆంధ్రప్రదేశ్ శాసన సభ్యులు (1983)
పుష్యమిత్ర శుంగుడు

**పుష్యమిత్ర శుంగుడు** శుంగ వంశ స్థాపకుడు. ఈ వంశం మౌర్యవంశానికి ఎదురుతిరిగి ఏర్పాటు చేసినది. ఈయన తన రాజ్యాన్ని విస్తరించేందుకు, సుస్థిర పరిచేందుకు అనేక అశ్వమేథ యాగాలు నిర్వహించాడు. శుంగవంశపు శాసనాలు కొన్ని అయోధ్య సమీపంలో కనుగొన్నారు. ఈయన అనేక మంది బౌద్ధులను హింసించాడని బౌద్ధ గ్రంథాలు చెబుతున్నాయి. కానీ ఈ విషయాలను పండితులు మాత్రం ఖచ్చితంగా నిర్ధారించలేదు. దివ్యవదనుడు అనే రచయిత ఈ సామ్రాజ్యం ప్రస్తుతం పంజాబ్ దాకా విస్తరించిందని రాశాడు.

## నామం
జాన్ ఇ మిట్చినర్ ప్రకారం, పుష్యమిత్ర అసలు పేరు పుష్పక లేదా పుష్పమిత్ర. చేతితో రాసిన ప్రతులలో "ప", "య"ని తప్పుగా చదవడం వల్ల పుష్యమిత్ర, పుష్పమిత్ర మధ్య గందరగోళం ఏర్పడింది. అతడు *యుగ పురాణం* నుండి ఎక్కువగా ప్రేరణ పొందాడు. 
## శుంగ సామ్రాజ్యం స్థాపన
చివరి మౌర్య చక్రవర్తి అయిన బృహద్రథ మౌర్యుడిని హతమార్చిన తర్వాత శుంగ సామ్రాజ్యాన్ని పుష్యమిత్ర శుంగుడు స్థాపించాడు.

శుంగ నాయకత్వంలో జరిగిన శుంగ-గ్రీకు యుద్ధంలో పుష్యమిత్ర గ్రీకులను ఓడించాడు. తర్వాత శుంగ సామ్రాజ్యాన్ని 36 సంవత్సరాలు పరిపాలించాడు.   

పుష్యమిత్రుడు చివరి మౌర్య చక్రవర్తి అని బౌద్ధ గ్రంథం అయిన *అశోకవదన*లో రాయబడింది. 

ఈ వచనంలో, బృహద్రథుడిని పుష్యమిత్రుడని పొరబడినట్లు కనిపిస్తోంది. 

అంజూర చెట్టును సంబోధించే సంస్కృత పదాల నుండి "శుంగ" అనే పేరు ఉద్భవించిందని హెచ్.సి. రాయ్‌చౌధురి సిద్ధాంతీకరించాడు. 
## మూలాలు

వర్గం:మౌర్య సామ్రాజ్యం
రీమాఖాన్

**రీమాఖాన్, ** పాకిస్తానీ టెలివిజన్ హోస్ట్, స్టేజ్ డాన్సర్, లాలీవుడ్ సినిమా నటి, దర్శకురాలు, నిర్మాత. 1990లలో పాకిస్థాన్‌లోని ప్రముఖ సినీ నటీమణులలో ఒకరుగా పేరుపొందింది. 1990లో సినిమారంగంలోకి వచ్చిన రీమాఖాన్, 200 కంటే ఎక్కువ సినిమాలలో నటించింది. తన నటనకు పాకిస్తాన్, భారతీయ సినీ విమర్శకులచే ప్రసంశలు పొందింది. పాకిస్తానీ సినిమాకు రీమాఖాన్ చేసిన సేవలకు 2019 మార్చి 23న ప్రైడ్ ఆఫ్ పెర్ఫార్మెన్స్ అవార్డును అందుకుంది.

## జననం
సమీనాఖాన్ 1971, అక్టోబరు 27న పాకిస్తాన్ లోని లాహోర్‌లో జన్మించింది. 1985లో *క్విస్మత్* సినిమాలో బాలనటిగా నటించిన రీమాఖాన్, మొదటిసారిగా 1990లో పాకిస్తానీ సినిమా దర్శకుడు జావేద్ ఫాజిల్ తీసిన *బులంది* సినిమాలో ప్రధాన పాత్రలో నటించింది.

## వ్యక్తిగత జీవితం
రీమాఖాన్, 2011 నవంబరులో పాకిస్థాన్-అమెరికన్ కార్డియాలజిస్ట్ ఎస్. తారిఖ్ షహబ్‌ను వివాహం చేసుకున్నది. 2015 మార్చి 24న, ఖాన్ తన మొదటి బిడ్డకు జన్మనిచ్చింది.

## ఫిల్మోగ్రఫీ

### నటిగా

* *బులంది* (1990)
* *జమీన్ ఆస్మాన్* (1994)
* *జో దర్ గ్యా వో మర్ గయా* (1995)
* *ముండా బిగ్రా జే* (1995)
* *ప్రేమ 95* (1995)
* *ఉమర్ ముఖ్తార్* (1997)
* *నికాహ్* (1998)
* *ముజే చాంద్ చాహియే* (2000)
* *పెహచాన్* (2000)
* *ఫైర్* (2002)
* *శరరత్* (2003)
* *కోయి తుజ్ సా కహాన్* (2005)
* *వన్ టూ కా వన్* (2006)
* *లవ్ మే ఘుమ్* (2011)

### దర్శకురాలిగా, నిర్మాతగా

### టెలివిజన్ సిరీస్

## అవార్డులు

## మూలాలు

## బయటి లింకులు
* 
* 

వర్గం:జీవిస్తున్న ప్రజలు
వర్గం:1971 జననాలు
వర్గం:భారతీయ సినిమా నటీమణులు
మృత్యుంజయ మహాదేవ ఆలయం (వారణాసి)

**రావణేశ్వర మందిరం** అని కూడా పిలువబడే **మృత్యుంజయ మహాదేవ మందిరం** పవిత్రమైన వారణాసిలోని అత్యంత ప్రసిద్ధ దేవాలయాలలో ఒకటి. ఈ ఆలయానికి హిందూధర్మంలో గొప్ప చారిత్రక, సాంస్కృతిక ప్రాముఖ్యత ఉంది.
## చరిత్ర
ఆలయంలోని చిన్న చిన్న ఆలయాలు వేల సంవత్సరాల నాటివని చెబుతారు. అయితే ప్రస్తుత భవనం 18వ శతాబ్దంలో నిర్మించబడింది, మృత్యుంజయ మహాదేవ ఆలయంలో శివలింగం, బావి ఉంది. ఈ దేవాలయాలు తన భక్తులందరినీ అసహజ మరణాల నుండి దూరంగా ఉంచుతాయని, అనారోగ్యాలను నయం చేస్తుందని భక్తులు నమ్ముతారు. మృత్యుంజయ ఆలయాన్ని భక్తులు ఇక్కడ శివుడిని మృత్యుంజయ మహాదేవ్ ("మరణంపై విజయం సాధించిన గొప్ప దేవుడు")గా పూజిస్తారు. ధన్వంతరి (విష్ణువు అవతారం, ఆయుర్వేద ఔషధ దేవుడు) తన ఔషధాలన్నింటినీ ఇక్కడి బావిలో ఉంచాడని, దానికి వైద్యం చేసే శక్తిని ఇచ్చాడని కూడా నమ్ముతారు.
## స్థానం
మృత్యుంజయ మహాదేవ మందిర్ వారణాసిలోని విషేశ్వర్‌గంజ్‌లోని దారానగర్‌లో ఉంది. ఈ ఆలయం గోలా ఘాట్‌కు పశ్చిమాన 1.7 కిలోమీటర్లు, పంచ గంగా ఘాట్‌కు ఉత్తరాన 1.1 కిలోమీటర్లు, కొత్వాలికి 500 మీటర్ల ఆగ్నేయ దిశలో ఉంది.
## ప్రాముఖ్యత
ఆలయాలు తమ భక్తులందరినీ అసహజ మరణాల నుండి దూరంగా ఉంచుతాయని, భక్తులు "మృత్యుంజయ్ మంత్రం" చదివి, బావిలోని నీటిని (కూప్ అని పిలుస్తారు) తమపై చల్లుకుంటే అనారోగ్యాలను నయం చేస్తాయని నమ్ముతారు.
## మూలాలు


వర్గం:దేవాలయాలు
వర్గం:వారణాసి లోని దేవాలయాలు
జాప్జీ ఖైరా

**జాప్జీ ఖైరా**, ఇండియన్ ఆస్ట్రేలియన్ నటి. 2006 డిసెంబరు 16న లూథియానాలో జరిగిన 'మిస్ వరల్డ్ పంజాబన్ 2006' పోటీలో టైటిల్‌ను గెలుచుకున్న జాప్జీ ఈ టైటిల్‌ను గెలుచుకున్న మొదటి ఎన్ఆర్ఐ పంజాబన్‌గా నిలిచింది.

## జననం
జాప్జీ ఖైరా, పంజాబ్ రాష్ట్రంలోని లుధియానా పట్టణంలో జన్మించింది.

## సినిమారంగం
మిస్ వరల్డ్ పంజాబన్ టైటిల్‌ను గెలుచుకున్న తర్వాత, 2007లో వచ్చిన మిట్టి వజాన్ మార్డి సినిమాలో హర్భజన్ మాన్ పక్కన నటించింది.

## నటించినవి
*ఫెర్ మామ్లా గద్బద్ గద్బాద్* సినిమాలో ప్రధాన పాత్రలో నటించింది. 2011లో వచ్చిన *ధరి* సినిమాలో అతిథి పాత్ర పోషించింది. *సింగ్ వర్సెస్ కౌర్‌*లో కూడా నటించింది.

### సినిమాలు

### మ్యూజిక్ వీడియోలు

## మూలాలు

వర్గం:1988 జననాలు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:పంజాబీ సినిమా నటీమణులు
జరీన్ ఖాన్

**జరీన్ ఖాన్**, మహారాష్ట్రకు చెందిన సినిమా నటి, మోడల్. హిందీ, తమిళం, తెలుగు, పంజాబీ సినిమాలలో నటించింది. 2019లో తెలుగులో వచ్చిన చాణక్య సినిమాలో ఏజెంట్ జుబెదా పాత్రను పోషించింది.

## జననం
జరీన్ ఖాన్ 1987 మే 14న మహారాష్ట్ర, ముంబైలోని పఠాన్ కుటుంబంలో జన్మించింది. హిందీ, ఉర్దూ, ఇంగ్లీష్, మరాఠీ భాషలను మాట్లాడుతుంది. ముంబైలోని రిజ్వీ కాలేజ్ ఆఫ్ సైన్స్‌లో ఇంటర్మీడియట్ పూర్తి చేసింది.

## సినిమారంగం
సల్మాన్ ఖాన్ సహకారంతో, జరీన్ ఖాన్ 2010లో *వీర్‌* సినిమాలో యువరాణిగా బాలీవుడ్‌లోకి అడుగుపెట్టింది. ఆ తర్వాత 2011లో వచ్చిన కామెడీ బ్లాక్‌బస్టర్ *సినిమా [[రెడీ]]<nowiki/>లో* అత్యంత ప్రజాదరణ పొందిన ఐటెమ్ సాంగ్ *క్యారెక్టర్ ధీలాలో* నటించింది. 2012 రొమాంటిక్ కామెడీ *హౌస్‌ఫుల్ 2*లో గ్లామరస్ మోడల్ పాత్రతో గుర్తింపు పొందింది. 2013లో *నాన్ రాజవగా* పొగిరెన్‌ సినిమాలో ఐటెమ్ సాంగ్ *మాల్గోవ్‌తో* తమిళ సినిమారంగంలోకి ప్రవేశించింది. 2014లో *జాట్ జేమ్స్ బాండ్‌ సినిమాలో* ప్రముఖ పాత్రలో నటించి, బాలీవుడ్‌కి తిరిగి వచ్చింది. 2015 ఎరోటిక్ థ్రిల్లర్ *హేట్ స్టోరీ 3* సినిమాలో నటించింది. 2019లో యాక్షన్ థ్రిల్లర్ ''చాణక్య'' సినిమాతో తెలుగు సినిమారంగంలోకి అడుగుపెట్టింది.

## సినిమాలు

## అవార్డులు

## మూలాలు

## బయటి లింకులు
* 
* 

వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:1987 జననాలు
మనోజ్ పాండే

**మనోజ్‌ పాండే** (జననం 1962 మే 6) భారతదేశానికి చెందిన ఆర్మీ జనరల్. ఆయన 2022 ఏప్రిల్ 18న భారత 29వ ఆర్మీ చీఫ్‌గా నియమితుడయ్యాడు. జనరల్ మనోజ్ పాండే గతంలో తూర్పు కమాండ్ కు కమాండింగ్ ఆఫీసర్‌గా, అండమాన్, నికోబార్ కమాండ్ కమాండర్-ఇన్-చీఫ్ గా పనిచేసి పరమ విశిష్ట సేవా పతకం, అతి విశిష్ట సేవా పతకం, విశిష్ట సేవా పతకం అందుకున్నాడు.
## జననం, విద్యాభాస్యం
మనోజ్ పాండే 1962 మే 6న మహారాష్ట్రలోని, నాగపూర్ లో డాక్టర్ సీజీ పాండే, ప్రేమ దంపతులకు జన్మించాడు. ఆయన స్కూలింగ్ తర్వాత నేషనల్ డిఫెన్స్ అకాడమీలో శిక్షణ పొంది ఇండియన్ మిలిటరీ అకాడమీలో చేరి చీఫ్ ఆఫీసర్‌గా బాధ్యతలు స్వీకరించాడు. 
## ఉద్యోగ జీవితం
మనోజ్ పాండే 1982 డిసెంబరులో కార్డ్స్ ఆఫ్ ఇంజనీర్స్ రెజిమెంట్ అయిన బాంబే సాపర్స్ లో నియమితుడయ్యాడు. ఆయన యూకేలోని క్యాంబర్లీలోని స్టాఫ్ కాలేజ్ లో కూడా శిక్షణ పూర్తి చేసి భారతదేశానికి తిరిగి వచ్చి ఈశాన్య భారతదేశానికి చెందిన మౌంటైన్ బ్రిగేడు బ్రిగేడ్ మేజర్‌గా నియమితుడయ్యాడు. మనోజ్ పాండే మిలిటరీలో వివిధ హోదాల్లో పనిచేసి లెఫ్టినెంట్ కల్నల్ స్థాయికి చేరుకున్న తరువాత, ఇథియోపియా, ఎరిట్రియాలోని ఐక్యరాజ్యసమితి మిషన్ లో చీఫ్ ఇంజనీర్ గా పనిచేశాడు.

జనరల్ మనోజ్ పాండే జమ్మూ కాశ్మీర్ లోని నియంత్రణ రేఖపై 117 ఇంజనీర్ రెజిమెంట్ కు కూడా నాయకత్వం వహించాడు. పరాక్రమ్ ఆపరేషన్ సమయంలో పార్ రెజిమెంట్ కమాండర్‌గా ఉన్నాడు. ఆయన తర్వాత మోలోని ఆర్మీ వార్ కాలేజీలో చేరి హయ్యర్ కమాండ్ కోర్సును పూర్తి చేసి ఆ తర్వాత, హెడ్ క్వార్టర్స్ 8 మౌంటైన్ డివిజన్ లో కల్నల్ క్యూగా నియమితుడయ్యాడు.

మనోజ్ పాండే మేజర్ జనరల్ స్థాయికి పదోన్నతి పొందిన తరువాత పశ్చిమ లడఖ్ లోని 8వ మౌంటైన్ విభాగానికి కమాండర్ గా వహించి ఆ తర్వాత ఆర్మీ హెడ్ క్వార్టర్స్ లోని డైరెక్టరేట్ ఆఫ్ మిలిటరీ ఆపరేషన్స్ లో అడిషనల్ డైరెక్టర్ జనరల్ (ADG) గా పనిచేసి లెఫ్టినెంట్ జనరల్ స్థాయికి పదోన్నతి అందుకొని సదరన్ కమాండ్ చీఫ్ ఆఫ్ స్టాఫ్ బాధ్యతను నిర్వహించాడు. మనోజ్ పాండే కోల్‌కతాలోని ఈస్టర్న్ కమాండ్‌కు నాయకత్వం వహిస్తున్న సమయంలో 2022 ఏప్రిల్ 18న భారత 29వ సైన్యాధ్యక్షుడిగా నియమితుడయ్యాడు. మే 1న బాధ్యతలు చేపట్టనున్నాడు.

## మూలాలు

వర్గం:భారత సైనికులు
వర్గం:మహారాష్ట్ర వ్యక్తులు
యుజ్వేంద్ర చహల్

**[[యజ్వేంద్ర చహల్|యుజ్వేంద్ర]] చహల్‌** భారతదేశానికి చెందిన అంతర్జాతీయ క్రికెట్ క్రీడాకారుడు. ఆయన 2016లో భారత దేశం తరపున అంతర్జాతీయ క్రికెట్ లోకి అడుగు పెట్టి తక్కువ వన్డేల్లో వంద వికెట్లను తీసిన ఐదో భారత ఆటగాడిగా రికార్డు సృష్టించాడు.

యుజ్వేంద్ర చాహల్ 2023 మే 11 నాటికీ 142 ఇన్నింగ్స్‌ల్లో 187 వికెట్లు తీసి ఐపీఎల్ చరిత్రలో అత్యధిక వికెట్లు తీసిన బౌలర్‌గా ఆల్ టైమ్ రికార్డు సృష్టించాడు. 

యుజ్వేంద్ర చాహల్ 2024 ఏప్రిల్ 22న 17 ఏళ్ల ఇండియన్ ప్రీమియర్ లీగ్ (ఐపీఎల్) చరిత్రలో 200 వికెట్లు తీసిన తొలి ఆటగాడిగా నిలిచాడు.  జైపూర్‌లోని సవాయ్ మాన్సింగ్ స్టేడియంలో గుజరాత్ టైటాన్స్, రాజస్థాన్ రాయల్స్ మధ్య జరిగిన మ్యాచ్‌లో మొహమ్మద్ నబీని అవుట్ చేసి ఈ ఫీట్ ను సాధించాడు.

'''యుజ్వేంద్ర చహల్''' ఐపీఎల్‌లో రెండవ హ్యాట్రిక్ లు సాధించాడు. 

## వ్యక్తిగత జీవితం
యుజ్వేంద్ర చహల్‌ యూట్యూబర్, కొరియోగ్రాఫర్, డెంటిస్ట్ ధనశ్రీ వర్మను 2020 ఆగస్టు 8న గురుగ్రామ్ లోని కర్మా లేక్ రిసార్ట్ లో వివాహమాడాడు. ఈ జంట  ఫిబ్రవరి 05న ఫ్యామిలీ కోర్ట్​ను ఆశ్రయించగా తాము పరస్పర అంగీకారంతో విడిపోతున్నందు వల్ల 6 నెలల కూలింగ్ పీరియడ్​ను మినహాయించాలని కోర్టును కోరగా దీనిని ఫ్యామిలీ కోర్టు తిరస్కరించడంతో వారు బాంబే హై కోర్టును ఆశ్రయించగా, పరస్పర అంగీకారం ఉన్నప్పుడు విరామ గడువు అవసరం లేదని హై కోర్టు రద్దు చేయగా విడాకుల పిటిషన్‌పై 20 మార్చి నాటికి నిర్ణయం తీసుకోవాలని ఫ్యామిలీ కోర్టును ఆదేశించడంతో విచారణ చేపట్టిన కోర్టు చాహల్‌, ధనశ్రీకి విడాకులు మంజూరు చేసింది.

## మూలాలు

వర్గం:1990 జననాలు
గాలివాన (2022 వెబ్ సిరీస్)

**గాలివాన** 2022లో విడుదలైన క్రైమ్‌ థ్రిల్లర్‌ వెబ్ సిరీస్. బిబిసి స్టూడియోస్, నార్త్‌స్టార్ ఎంటర్‌టైన్‌మెంట్ బ్యానర్‌లపై నిర్మించిన ఈ వెబ్ సిరీస్ కు శరణ్ కొప్పిశెట్టి దర్శకత్వం వహించాడు. సాయికుమార్, రాధిక శరత్ కుమార్, చాందిని చౌదరి, నందిని రాయ్, చైతన్య కృష్ణ ప్రధాన పాత్రల్లో నటించిన ఈ వెబ్ సిరీస్ జి5 ఓటీటీలో ఏప్రిల్ 14న విడుదలైంది.
## నటీనటులు
*సాయికుమార్ 
*రాధిక శరత్ కుమార్ 
*చాందిని చౌదరి 
*నందిని రాయ్ 
*చైతన్య కృష్ణ
*తాగుబోతు రమేష్
*జ్యోతి ప్రదీప్
*ఆశ్రిత వేముగంటి
*శరణ్య ప్రదీప్

## సాంకేతిక నిపుణులు
*బ్యానర్: బిబిసి స్టూడియోస్, నార్త్‌స్టార్ ఎంటర్‌టైన్‌మెంట్ 
*నిర్మాత: శరత్ మరార్
*డైలాగ్స్: చంద్ర పెమ్మరాజు
*స్క్రీన్‌ప్లే: చంద్ర పెమ్మరాజు, సిద్ధార్థ్ హిర్వే,రియా పూజారి, అనుజ్ రజొరీయా 
*దర్శకత్వం: శరణ్ కొప్పిశెట్టి 
*సంగీతం: హరి గౌర
*సినిమాటోగ్రఫీ: సుజాత సిద్ధార్థ

## మూలాలు

వర్గం:2022 తెలుగు వెబ్​సిరీస్‌
నారాయణ్ దాస్ నారంగ్

**నారాయణ్‌దాస్‌ కిషన్‌దాస్‌ నారంగ్‌** (1946 జూలై 27 - 2022 ఏప్రిల్ 19) తెలుగు చ‌ల‌న‌చిత్ర వాణిజ్య మండ‌లి (Telugu Film Chamber of Commerce) అధ్య‌క్షుడు (2019 - 2022). ఏసియన్ మల్టీప్లెక్స్, ఏసియన్ థియేటర్స్ అధినేత. సినిమా నిర్మాతగానే కాకుండా డిస్ట్రిబ్యూటర్, మూవీ ఫైనాన్షియర్‌గాను సుపరిచితుడు. సుమారు 650కు పైగా సినిమాలకు ఆయన ఫైనాన్స్, డిస్ట్రిబ్యూషన్ చేశారు.

ఆయన పూర్వీకులది పాకిస్తాన్, ఆఫ్ఘానిస్తాన్ ప్రాంతం. దేశ విభజన జరిగిన తర్వాత ఇండియా వచ్చారు. ముంబైలో సెటిల్ అయ్యారు. ఆ తర్వాత 1950లలో హైదరాబాదు వచ్చారు. కన్యలాల్ నారంగ్, లీలావతి నారంగ్ దంపతులకు నారాయణ్ దాస్ నారంగ్ జన్మించారు. ఆయనకు ముగ్గురు సోదరులు, ముగ్గురు సోదరీమణులు ఉన్నారు. నారాయణ్ దాస్ కి భార్య సునీత, ముగ్గురు సంతానం. వారు సునీల్ నారంగ్, భరత్, మోనా.

76 ఏళ్ళ నారాయణ్ దాస్ నారంగ్ తీవ్ర అస్వస్థతతో 2022 ఏప్రిల్ 19న హైదరాబాదులో తుదిశ్వాస విడిచారు. మరణ సమయానికి నాగార్జునతో 'ఘోస్ట్', ధనుశ్‌తో ‘సార్’ సినిమాతో పాటు సుమారు పది సినిమాల వరకూ నిర్మాణ దశలో ఉన్నాయి. కాగా గతంలో తన శ్రీ వేంకటేశ్వర సినిమాస్ బ్యానర్లో లవ్ స్టొరీ, లక్ష్య తదితర సినిమాలను నిర్మించారు.
## మూలాలు


వర్గం:తెలుగు సినిమా నిర్మాతలు
వర్గం:తెలుగు సినిమా పంపిణీదారులు
ఓ మై డాగ్

**ఓ మై డాగ్‌** 2022లో విడుదల కానున్న తెలుగు సినిమా. 2డి ఎంటర్‌టైన్‌మెంట్ బ్యానర్‌పై సూర్య, జ్యోతిక నిర్మించిన ఈ సినిమాకు సరోవ్‌ షణ్ముగం దర్శకత్వం వహించాడు. అరుణ్‌విజయ్‌, మాస్టర్‌ ఆర్ణవ్‌, మహిమ నంబియార్‌ ప్రధాన పాత్రల్లో నటించిన ఈ సినిమా త‌మిళంతో పాటు తెలుగులో అమెజాన్ ప్రైమ్ వీడియోలో 21న విడుదలైంది.
## నటీనటులు
*విజయ్ కుమార్
* అరుణ్‌విజయ్‌
*'మాస్టర్' అర్ణవ్ విజయ్
*మహిమా నంబియార్
*వినయ్ రాయ్
*భానుచందర్
* స్వామినాథన్
* ఎ. వెంకటేష్
## సాంకేతిక నిపుణులు
*బ్యానర్:2డి ఎంటర్‌టైన్‌మెంట్
*నిర్మాత: సూర్య, జ్యోతిక 
*కథ, స్క్రీన్‌ప్లే, దర్శకత్వం: సరోవ్‌ షణ్ముగం 
*సంగీతం: నివాస్ కే. ప్రసన్న 
*సినిమాటోగ్రఫీ: గోపినాథ్ 
*ఎడిటర్: మేఘనాథన్

## మూలాలు
డాన్ (2022 సినిమా)

**డాన్** 2022లో విడుదలైన తెలుగు సినిమా. శివ కార్తికేయ ప్రొడక్షన్స్, లైకా ప్రొడక్షన్స్ బ్యాన‌ర్స్‌పై అల్లిరాజ సుభాస్కరన్, శివ కార్తీకేయన్ నిర్మించిన ఈ సినిమాకు సిబి చ‌క్ర‌వ‌ర్తి ద‌ర్శ‌క‌త్వం వహించాడు. శివ కార్తీకేయన్, ప్రియాంకా అరుళ్ మోహన్, ఎస్.జె.సూర్య, సముద్రఖని ప్రధాన పాత్రల్లో నటించిన ఈ సినిమా మే 13న త‌మిళంతో పాటు తెలుగులో విడుదలైంది.
## నటీనటులు

*శివ కార్తీకేయన్ 
*ప్రియాంకా అరుళ్ మోహన్ 
*ఎస్.జె.సూర్య 
*సముద్రఖని
*సూరి 
*మునీష్ కాంత్
* కాళి వెంకట్ 
*బాలా శరవణన్ 
* శివాంగి కృష్ణకుమార్
*ఆర్జే విజయ్ 
*మనోబాల
*ఆదిరా పందిలక్ష్మి  
*రాజు  జయమోహన్ 
*రంజిత్  అయ్యస్వామి 
*విల్ఫ్రెడ్ ర్యాన్ 
*షారుఖ్  హస్సన్ 
*గౌతమ్ మీనన్ (అతిధి పాత్ర)

## సాంకేతిక నిపుణులు
*బ్యానర్: శివ కార్తికేయ ప్రొడక్షన్స్, లైకా ప్రొడక్షన్స్ 
*నిర్మాత: అల్లిరాజ సుభాస్కరన్, శివ కార్తీకేయన్ 
*కథ, స్క్రీన్‌ప్లే, దర్శకత్వం: సిబి చ‌క్ర‌వ‌ర్తి 
*సంగీతం: అనిరుధ్ రవిచందర్ 
*సినిమాటోగ్రఫీ: కే. ఎం. భాస్కరన్

## మూలాలు

వర్గం:2022 తెలుగు సినిమాలు
నేపాలీ మందిర్

**శ్రీ సామ్రాజ్యేశ్వర్ పశుపతినాథ్ మహాదేవ్ మందిర్** ను **నేపాలీ మందిర్** అనీ (హిందీ: नेपाली मंदिर), **కంత్వాలా మందిర్**, **మినీ ఖజురహో** (హిందీలో కాంత్వాలా అంటే చెక్క) అనీ పిలుస్తారు. ఇది పవిత్రమైన వారణాసిలోని పురాతన, అత్యంత ప్రసిద్ధ దేవాలయాలలో ఒకటి. ఈ ఆలయానికి హిందూ ధర్మంలో గొప్ప ప్రాముఖ్యత ఉంది. ఇక్కడి ప్రధాన దైవం శివుడు. సా.శ. 19వ శతాబ్దంలో నేపాల్ రాజు నిర్మించిన ఈ ఆలయాన్ని టెర్రకోట, రాయి, కలపతో నిర్మించారు. ఇది ఖాట్మండులోని పశుపతినాథ ఆలయానికి ప్రతిరూపం.
## చరిత్ర
నేపాల్ రాజు, రాణా బహదూర్ షా 1800 నుండి 1804 వరకు వారణాసిలో, "స్వామి నిర్గుణానంద" అనే పేరుతో నివసించాడు. అజ్ఞాతవాస సమయంలో, వారణాసిలో పశుపతినాథ్ ఆలయ ప్రతిరూపాన్ని నిర్మించాలని నిర్ణయించుకున్నాడు. ఆయన వారణాసిలో ఉన్న సమయం లోనే ఆలయ నిర్మాణం ప్రారంభమైంది. నిర్మాణ సమయంలో, షా తిరిగి నేపాల్‌కు వెళ్లాడు. 1806 ఏప్రిల్ 25న, రాణా బహదూర్ షాను అతని సవతి సోదరుడు షేర్ బహదూర్ షా కత్తితో పొడిచి చంపాడు. అతని కుమారుడు గిర్వాన్ యుద్ధ బిక్రమ్ షా దేవా, నిర్మాణ గడువు ముగిసిన 20 సంవత్సరాల తర్వాత దాన్ని పూర్తి చేశాడు. 1843లో కాశీ రాజు, ఈ భూమిని రాణా బహదూర్ షాకు బదిలీ చేశాడు. ఆలయం, దాని ప్రక్కనే ఉన్న ప్రాంతం, లలితా ఘాట్, ధర్మశాల, నేపాల్ ప్రభుత్వానికి చెందినవి.
## నిర్మాణం
ఈ మందిరాన్ని కాల్చిన ఇటుకలు, రాయితో నిర్మించారు. పూర్తి చేయడానికి మూడు దశాబ్దాలు పట్టింది. దీన్ని నేపాలీ నిర్మాణ శైలిలో నిర్మించారు, చుట్టూ చింతచెట్లు, ఆలయం చుట్టూ ఫికస్ రెలిజియోసా (పీపాల్) చెట్లు ఉన్నాయి. ఆలయంలో పగోడా శైలి నిర్మాణం ఉంది, ప్రధానంగా చెక్కతో చెక్కబడింది. ఇక్కడ ఖజురహో ఆలయాల్లో కనిపించే శిల్పాలను పోలిన శిల్పాలు ఉన్నాయి. దీనిని "మినీ ఖజురహో" అని కూడా పిలుస్తారు.

## స్థానం
నేపాలీ మందిరం వారణాసిలోని లలితా ఘాట్‌లో ఉంది. ఇది వారణాసి జంక్షన్ రైల్వే స్టేషన్‌కు ఆగ్నేయంగా 3.8 కిలోమీటర్లు, మణికర్ణికా ఘాట్‌కు 100 మీటర్ల నైరుతి దిశలో ఉంది.
## మూలాలు


వర్గం:దేవాలయాలు
వర్గం:వారణాసి లోని దేవాలయాలు
రాజీవ్ దుమ్ముగూడెం ఎత్తిపోతల పథకం

**రాజీవ్ దుమ్ముగూడెం ఎత్తిపోతల పథకం, ** తెలంగాణ రాష్ట్రంలోని ఖమ్మం జిల్లా, దుమ్ముగూడెం సమీపంలో ప్రతిపాదించబడిన ఎత్తిపోతల పథకం. రాజీవ్ దుమ్ముగూడెం ఎత్తిపోతల పథకం, ఇందిరాసాగర్ రుద్రమ్మకోట దుమ్ముగూడెం ఎత్తిపోతల పథకం, దుమ్ముగూడెం నుండి సాగర్ టెయిల్ పాండ్ కెనాల్ ప్రాజెక్ట్ పేర్లతో మూడు లిఫ్ట్ ఇరిగేషన్ పథకాలు అమలులో ఉన్నాయి. రాజీవ్ దుమ్ముగూడెం ఎత్తిపోతల పథకం  వద్ద ప్రారంభమై, దుమ్ముగూడెం చెరువు నుండి గోదావరి నది నీటిని తీసుకుని ఖమ్మం, వరంగల్ జిల్లాలలో 200,000 ఎకరాలకు సాగునీరు అందించడానికి ఈ పథకం ప్రణాళిక చేయబడింది. ఇందిరా దుమ్ముగూడెం ఎత్తిపోతల పథకం  వద్ద ప్రారంభమై, పోలవరం రిజర్వాయర్ వెనుక జలాల నుంచి గోదావరి నది నీటిని తీసుకుని ఖమ్మం, కృష్ణా, పశ్చిమ గోదావరి జిల్లాల్లోని 200,000 ఎకరాలకు సాగునీరు అందించడానికి ఈ పథకం ప్రణాళిక చేయబడింది.

కుడి|thumb|200x200px| గోదావరిపై దుమ్ముగూడెం వాగు
కుడి|thumb|267x267px| నాగార్జున ఎడమ కాలువ డీప్ కట్

తెలంగాణ ప్రభుత్వం చేసిన రీడిజైనింగ్‌లో భాగంగా రాజీవ్ దుమ్ముగూడెం ఎత్తిపోతల పథకం, ఇందిరా సాగర్ రుద్రమకోట ఎత్తిపోతల పథకాలతో విలీనం చేయబడి, సీతారామ ఎత్తిపోతల పథకంగా పేరు పెట్టబడింది. ఈ సాగునీటి పథకంలో నీటిని ఎత్తిపోసేందుకు సీతమ్మసాగర్ బ్యారేజీ పేరుతో 36.5 టిఎంసిల ప్రాజెక్టు కూడా రూపొందించబడుతోంది.

## వివరాలు
దాదాపు 150 సంవత్సరాల క్రితం బ్రిటిష్ ఇండియా ఇంజనీర్ సర్ ఆర్థర్ కాటన్ ఈ గోదావరి నదిపై దుమ్ముగూడెం ఆనకట్టను నిర్మించాడు. నది నీటిని కాల్వలలోకి మళ్ళించడం కాకుండా లీన్ ఫ్లో సీజన్‌లో క్రాస్ ఓవర్ బ్రిడ్జ్‌గా ఉపయోగించడం కోసం ఇది నిర్మించబడింది. నదిని దాటడానికి భద్రాచలం పట్టణం సమీపంలో ఆల్ వెదర్ రోడ్డు వంతెన నిర్మాణం తర్వాత ఈ ఆనకట్ట ప్రాధాన్యత కోల్పోయింది. దుమ్ముగూడెం వాగుపై ఉన్న లెవెల్ డ్రాప్‌ను ఉపయోగించుకునేందుకు 24 మెగావాట్ల జలవిద్యుత్ స్టేషన్ కూడా నిర్మించబడింది.

## ప్రణాళిక
గోదావరి జలాలను కృష్ణానదికి అందించే రెండో భారీ నీటి పారుదల ప్రాజెక్టు ఇది. నాలుగు దశల్లో ఎత్తిపోతల పథకాలను ఏర్పాటు చేసి 119 టి.ఎమ్‌.సి.ల నీటిని నాగార్జునసాగర్‌ టేల్‌పాండ్‌కు తరలించబడుతాయి. దీని ద్వారా ఖమ్మం, నల్గొండ జిల్లాల్లోని 4 లక్షల ఎకరాలకు సాగునీరు అందడంతోపాటు గోదావరి జలాలు ఈ ప్రాజెక్టు నుంచి సాగర్‌ టేల్‌పాండ్‌ వరకు 291 కిలోమీటర్ల దూరం వెళతాయి. దీని లింకు కాల్వల్లో కిన్నెరసాని, ముర్రేడువాగు, మున్నేరు, పాలేరు, మూసీ నదులు కలుస్తాయి.

దుమ్ముగూడెం చెరువు నుంచి కాలువ ప్రారంభమవుతున్నందున ఈ ప్రాజెక్టును దుమ్ముగూడెం నుండి సాగర్ టెయిల్ పాండ్ లిఫ్ట్ కెనాల్ ప్రాజెక్ట్ అని కూడా పిలుస్తారు. ఈ లిఫ్ట్ కెనాల్ 165 టిఎంసి మేరకు దుమ్ముగూడెం చెరువు నుండి కృష్ణా నది పరీవాహక ప్రాంతానికి గోదావరి నది నీటిని అందిస్తుంది. కాలువ మొత్తం పొడవు 244 కి.మీ, కాలువ సామర్థ్యం 22,000 క్యూసెక్కులుగా ఉంది.

## మూలాలు

వర్గం:గోదావరి నదిపై నిర్మించిన ప్రాజెక్టులు
వర్గం:తెలంగాణ జలాశయాలు
పద్మా ఖన్నా

**పద్మా ఖన్నా**, బీహార్కు చెందిన టివి-సినిమా నటి, నర్తకి, దర్శకురాలు. 1970-1980 మధ్యకాలంలో హిందీ, భోజ్‌పురి సినిమాలలో నటించింది. అమితాబ్ బచ్చన్‌తో *సౌదాగర్* సినిమాలోనూ, రామానంద్ సాగర్ ఇతిహాస ధారావాహిక *రామాయణం* (1987-1988)లో రాణి కైకేయి పాత్రలోనూ నటించింది. ఎన్.టి. రామారావుతో కలిసి *[[దేశోద్ధారకులు]],* *[[రాజపుత్ర రహస్యం]]* అనే రెండు తెలుగు సినిమాలలో కూడా నటించింది.

## జీవిత విశేషాలు
పద్మ ఖన్నా, బీహార్ రాష్ట్రంలోని పాట్నాలో జన్మించింది. తన 7 సంవత్సరాల వయస్సులో పండిట్ బిర్జు మహారాజ్ వద్ద కథక్ శిక్షణను తీసుకుంది. నటీమణులు పద్మిని, వైజయంతిమాల సూచనల మేరకు బాలీవుడ్‌కు పరిచయమైంది.

## కళారంగం
1962లో *గంగా మైయ్యా తోహే పియారీ చదైబో* అనే భోజ్‌పురి సినిమాతో నటిగా సినిమారంగంలోకి అడుగుపెట్టింది. 1970లో *జానీ మేరా నామ్‌* సినిమాలో క్యాబరే డాన్సర్‌గా నటించడంతో గుర్తింపు వచ్చింది. *లోఫర్*, *జాన్-ఎ-బహార్,* *పాకీజా* వంటి సినిమాలలో డ్యాన్సర్‌గా నటించింది. 1980లలో, దూరదర్శన్‌లో ప్రసారమైన రామానంద్ సాగర్ రూపొందించిన *రామాయణం*లో రాణి కైకేయి పాత్రను పోషించింది.

రామాయణ ఇతిహాసం ఆధారంగా 2008లో, భర్త జగదీష్ ఎల్. సిదానా దర్శకత్వంలో రూపొందిన నృత్య రూపకాన్ని న్యూయార్క్ లోని ఎవెరీ ఫిషర్ హాల్‌లో 64 మంది నటులు, నృత్యకారులతో కలిసి నటించింది. 2004లో *నహీర్ హుటల్ జయ* అనే భోజ్‌పురి సినిమాకి దర్శకత్వం కూడా వహించింది.

## వ్యక్తిగత జీవితం
సినీ దర్శకుడు జగదీష్ ఎల్. సిదానాతో పద్మా ఖన్నా వివాహం జరిగింది. ఇద్దరూ కలిసి 1990లలో యునైటెడ్ స్టేట్స్‌లోని న్యూజెర్సీ రాష్ట్రానికి వెళ్ళి, అక్కడ కథక్ అకాడమీని ప్రారంభించారు.

## నటించినవి

; టెలివిజన్
* హమ్ టీవీలో *పెహచాన్* (2006)
* సోనీ టీవీలో *ట్యాంక్ ఝాంక్*
* దూరదర్శన్‌లో *[[రామాయణం]]* (కైకేయి)
* దూరదర్శన్‌లో *మేథా జహెర్*

; హిందీ సినిమాలు

* *బివి ఔర్ మకాన్* (1966)
* *యే జిందగీ కిత్నీ హసీన్ హై* (1966)
* *బహరోన్ కే సప్నే* (1967)
* *చాంద్ పర్ చదయీ* (1967)
* *హీర్ రాంఝా* (1970)
* *జానీ మేరా నామ్* (1970)
* *సీమా* (1971)
* *దస్తాన్* (1972)
* *ప్యార్ దివానా* (1972)
* *రాంపూర్ కా లక్ష్మణ్* (1972)
* *పాకీజా* (1972)
* *సౌదాగర్* (1973)
* *దాగ్* (1973)
* *జోషిలా* (1973)
* *అనోఖి అదా* (1973)
* *ఆజ్ కి తాజా ఖబర్* (1973)
* *లోఫర్* (1973)
* *కష్మకాష్* (1973)
* *హేరా ఫేరి* (1976)
* *పాపి* (1977)
* *లఖన్* (1979)
* *జాన్-ఎ-బహార్* (1979)
* *నూరీ* (1979)
* *బన్మానుష్* (1980)
* *ధువాన్* (1981)
* *అనుభవ్* (1986)
* *ఘర్ సన్సార్* (1986)
* *ఘర్ ఘర్ కి కహానీ* (1988)
* *ఫర్జ్ కి జంగ్* (1989)
* *యార్ మేరీ జిందగీ* (2008)

; భోజ్‌పురి సినిమాలు

* *గంగా మైయ్యా తోహే పియారీ చధైబో* (1963)
* *బిదేశీయ* (1963)
* *బాలం పర్దేసియా* (1979)
* *బసురియా బజే గంగా తీర్* (1986)
* *ధరి మైయ*
* *మై* (1989)
* *దగాబాజ్ బల్మా*
* *బహురియా*
* *గోడ్నా*
* *తులసీ సోర్హే హమర్ అంగ్నా*
* *కజారి*
* *రంగలీ చునారియా రంగ్ మే తోహర్*
* *భౌజీ దే దా ఆచారవా కే చావో*
* *భయ్యా దూజ్*
* *హే తులసి మైయా*

; గుజరాతీ సినిమాలు
* *ఘెర్ ఘెర్ మాతీ నా చులా* (1977)

; పంజాబీ సినిమాలు
* *జింద్రీ యార్ ది* (1978)
* *షేర్ పుత్తర్* (1978)

; మరాఠీ సినిమాలు
* *దేవత (1983 చిత్రం)* "ఖేల్ కునాలా దైవాచ కలాలా" పాటలో అతిథి పాత్ర
* *మాఫిచా సాక్షిదర్* (1986) - "షామా నే జబ్ ఆగ్" పాటలో అతిథి పాత్ర

## మూలాలు

వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:పంజాబ్ వ్యక్తులు
వర్గం:పంజాబీ సినిమా నటీమణులు
సీతమ్మసాగర్ బ్యారేజీ

**సీతమ్మ సాగర్ బ్యారేజ్** తెలంగాణ రాష్ట్రం, భద్రాద్రి కొత్తగూడెం జిల్లా, దుమ్ముగూడెం గ్రామం వద్ద రన్-ఆఫ్-రివర్ జలవిద్యుత్ ప్రాజెక్ట్‌తో గోదావరి నది మీద ప్రతిపాదించబడిన బ్యారేజీ. 150 ఏళ్ళ కిందట నిర్మించిన దుమ్ముగూడెం ఎత్తిపోతల దిగువకు దాదాపు 200 మీటర్ల దిగువన ఈ ప్రాజెక్టును ప్రతిపాదించారు. సీతా రామచంద్రస్వామి దేవాలయం ఉన్న భద్రాచలం పట్టణానికి సమీపంలో ఈ సీతమ్మ బ్యారేజీ ఉంది.

## చరిత్ర
2014లో ఉమ్మడి ఆంధ్రప్రదేశ్‌ విభజనకు ముందు, నీటిపారుదల లేని ప్రాంతాలలో నీటి అవసరాలను తీర్చడానికి రాజీవ్ దుమ్ముగూడెం ఎత్తిపోతల పథకం, ఇందిరాసాగర్ రుద్రం కోట ఎత్తిపోతల పథకం అనే రెండు ప్రాజెక్టులు ప్రతిపాదించబడ్డాయి. ఈ పథకం అమలు ద్వారా భవిష్యత్తులో దాదాపు 2.55 లక్షల ఎకరాలకు నీరు అందించే అవకాశం ఉంది. ఆంధ్రప్రదేశ్‌ విభజన తర్వాత ఖమ్మం జిల్లాలోని ఏడు మండలాలు ఆంధ్రప్రదేశ్‌లోని పశ్చిమగోదావరి జిల్లాలో కలిపారు. దాంతో, ప్రతిపాదించబడిన ఇందిరాసాగర్ ఎత్తిపోతల పథకం ఆంధ్రప్రదేశ్ పరిపాలనా సరిహద్దులోకి వెళ్ళింది.

పైన పేర్కొన్న కారణంగా, తెలంగాణ ప్రభుత్వం గతంలో ప్రతిపాదించిన ఇందిరాసాగర్, రాజీవ్ సాగర్ ఎత్తిపోతల పథకాలను ఒకే పథకంగా విలీనం చేయడమేకాకుండా ప్రస్తుతం లేదా భవిష్యత్తులో ఏ నీటిపారుదల పథకం కిందకు రాని గ్యాప్ ఆయకట్టను కూడా కవర్ చేయాలని నిర్ణయించింది. దాని ప్రకారం, ఆ ప్రాజెక్ట్ పేరు సీతారామ ఎత్తిపోతల పథకంగా పేరు మార్చబడి,  తెలంగాణలోని ఖమ్మం, భద్రాద్రి కొత్తగూడెం, మహబూబాబాద్ జిల్లాల్లోని దాదాపు 9.36 లక్షల ఎకరాలకు సాగునీటిని అందించేవిధంగా చేయడానికి రూపొందించబడింది.

రెండు దశల్లో ఈ ప్రాజెక్టును అమలు చేసేందుకు ప్రణాళిక రూపొందించారు. సీతారామ ఎత్తిపోతల పథకం మొదటి దశ ఖమ్మం, భద్రాద్రి కొత్తగూడెం, మహబూబాబాద్ జిల్లాలను కవర్ చేస్తుంది, అయితే రెండవ దశ కూడా అదే జిల్లాలను కవర్ చేస్తుంది. మొదటి దశ, ఈ పథక కమాండ్ ఏరియా 2,72,921 హెక్టార్లు కాగా, దాదాపు 1,33,085 హెక్టార్ల కొత్త ఆయకట్టు, దాదాపు 1,39,836 హెక్టార్ల స్థిరీకరణగా ఉంది.

దుమ్ముగూడెం ఆనకట్ట అనేది 150 ఏళ్ళ కిందట రాతితో నిర్మించబడింది. సీతారామ ఎత్తిపోతల పథక అవసరాలను దృష్టిలో ఉంచుకుని, తెలంగాణ రాష్ట్ర ప్రభుత్వం ప్రస్తుత దుమ్ముగూడెం ఎత్తిపోతల దిగువన 200 మీటర్ల దిగువన గోదావరి నదిపై ఈ సీతమ్మ బ్యారేజీని నిర్మించడం ద్వారా నిల్వ సామర్థ్యాన్ని పెంపొందించడానికి, రన్-ఆఫ్ రివర్ జలవిద్యుత్ ప్రాజెక్టును అభివృద్ధి చేయాలని నిర్ణయించింది. చెరువు మట్టం 63.00 మీటర్ల ఎత్తులో ఉంది.

## శంకుస్థాపన
2016 ఫిబ్రవరి 16న తెలంగాణ తొలి ముఖ్యమంత్రి కేసీఆర్ ఈ సీతారామ ప్రాజెక్ట్ కు శంకుస్థాపన చేశాడు.

## మోటార్ల ట్రయిల్ రన్
2024 జూన్ 27న భద్రాద్రి కొత్తగూడెం జిల్లా, అశ్వాపురం మండలం, బీజీ కొత్తూరు వద్ద నిర్వహించిన సీతారామ ప్రాజెక్టు పంప్ హౌస్ లోని మొదటి లిఫ్ట్ ట్రయల్‌రన్‌ విజయవంతమయింది.

## సీతమ్మ సాగర్ జల విద్యుత్ కేంద్రం
ఈ బ్యారేజీకి కుడివైపున సీతమ్మసాగర్ జల విద్యుత్ కేంద్రం నిర్మించబడుతోంది. ఇది, 320 మెగావాట్స్ (8x40మెగావాట్స్ బల్బ్ టర్బైన్ యూనిట్లు) స్థాపిత సామర్థ్యాన్ని కలిగి ఉంటుంది. ప్రాజెక్ట్ 90% ఆధారపడదగిన సంవత్సరంలో 719.12 ఎంయు, 75% ఆధారపడదగిన సంవత్సరంలో 765.04 ఎంయు, 50% ఆధారపడదగిన సంవత్సరంలో 1016.88 ఎంయు, సగటు ప్రాతిపదికన సంవత్సరానికి 999.48 ఎంయు ఉత్పత్తి చేస్తుంది.

## మూలాలు

వర్గం:తెలంగాణ జలాశయాలు
వర్గం:నీటిపారుదల ప్రాజెక్టులు
వర్గం:నీటి వనరులు
వర్గం:జలాశయాలు
మందాకిని (నటి)

**మందాకిని** (యాస్మీన్ జోసెఫ్) బాలీవుడ్ మాజీ నటి. 1985లో విడుదలైన చిత్రం రామ్ తేరీ గంగా మైలీలో ఆమె నటనతో అందరిని ఆకర్షించింది.

## జీవిత విశేషాలు
యాస్మీన్ జోసెఫ్ 1963 జూలై 30న మీరట్‌లో యాస్మీన్ జోసెఫ్‌గా బ్రిటిష్ తండ్రి, కాశ్మీరీ తల్లికి జన్మించింది. 22 సంవత్సరాల వయస్సులో ఆమెను గుర్తించిన చలనచిత్ర దర్శకుడు రాజ్ కపూర్ మందాకిని అనే స్క్రీన్ పేరు పెట్టారు.

తెలుగులో 70 ఎం.ఎం.లో నిర్మించిన మొదటి సినిమా సింహాసనం. పద్మాలయా సంస్థ నిర్మించిన ఈ చిత్రంతో కృష్ణ దర్శకునిగా పరిచయమయ్యారు. 1986లో వచ్చిన సింహాసనం చిత్రంలో కృష్ణ, జయప్రద, రాధ హీరో హీరోయిన్ లు కాగా మందాకిని మరో ప్రధాన పాత్రలో నటించి మెప్పించారు. అలాగే భార్గవరాముడు తోనూ తెలుగు ప్రేక్షకుల హృదయాల్లో చెరగని ముద్రవేశారు. మందాకిని చివరిసారిగా 1996లో జోర్దార్ చిత్రంలో నటించారు.

## మూలాలు


వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:1963 జననాలు
వర్గం:జీవిస్తున్న ప్రజలు
వర్గం:ఉత్తర ప్రదేశ్ వ్యక్తులు
హిమాన్షి ఖురానా

**హిమాన్షి ఖురానా**, పంజాబీ మోడల్, సినిమా నటి, గాయని. *సద్దా హక్‌* అనే పంజాబీ సినిమాలో నటించింది. 2019లో రియాలిటీ షో *బిగ్ బాస్ 13*లో కంటెస్టెంట్‌గా పాల్గొంది.

## జననం
హిమాన్షి ఖురానా 1991, నవంబరు 27న పంజాబ్‌లోని కిరాత్‌పూర్ సాహిబ్‌లో జన్మించింది.

## వృత్తిరంగం
హిమాన్షీ ఖురానా తన 16వ ఏట *మిస్ లుధియానా* పోటీలో గెలిచి, మోడలింగ్ కెరీర్‌ను ప్రారంభించింది. 2010లో *మిస్ పిటిసి పంజాబీ* ఫైనలిస్ట్‌లలో ఒకరుగా నిలిచింది. 2010లోనే చండీగఢ్‌లో నిర్వహించిన *మిస్ నార్త్ జోన్* పోటీలో విజేతగా నిలిచింది.

## వ్యక్తిగత జీవితం
తనకు బాయ్‌ఫ్రెండ్ ఉన్నాడని 2019 నవంబరులో ప్రసారమైన *బిగ్ బాస్ 13*లో ధ్రువీకరించింది. 2020 జనవరిలో, తన అతనితో ప్రేమ ముగిసిందని ఆమె ట్విట్టర్‌లో ధ్రువీకరించింది. 2020 జనవరి నుండి తన బిగ్ బాస్ కో-కంటెస్టెంట్ అసిమ్ రియాజ్‌తో డేటింగ్ చేస్తోంది.

## మీడియా
# ది టైమ్స్ ఆఫ్ ఇండియా వారి *చండీగఢ్ టైమ్స్ మోస్ట్ డిజైరబుల్ ఉమెన్‌* పోటీలో 2016, 2017లలో 2వ స్థానంలో, 2018లో 14వ స్థానంలో, 2019, 2020లలో 9వ స్థానంలో నిలిచింది.
# ది టైమ్స్ ఆఫ్ ఇండియా *టీవీలో టైమ్స్ మోస్ట్ డిజైరబుల్ ఉమెన్‌*లో 2019లో 11వ స్థానంలో, 2020లో 17వ స్థానంలో నిలిచింది.
# 2021లో, న్యూయార్క్ టైమ్స్ స్క్వేర్‌లో కనిపించిన మొదటి మహిళా పంజాబీ నటి హిమాన్షి.

## సినిమాలు

### టెలివిజన్

## మూలాలు

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:1991 జననాలు
వర్గం:పంజాబీ సినిమా నటీమణులు
వర్గం:పంజాబ్ వ్యక్తులు
గుంటూరు పశ్చిమ మండలం

**గుంటూరు పశ్చిమ మండలం**, ఆంధ్రప్రదేశ్ రాష్టం, గుంటూరు జిల్లాకు చెందిన మండలం. ఇది గుంటూరు ఆదాయ విభాగం పరిపాలన క్రింద ఉంది. గతంలోఉన్న గుంటూరు మండలాన్ని గుంటూరు పశ్చిమ, గుంటూరు తూర్పు మండలాలుగా విభజించుట ద్వారా ఈ మండలం 2022 జిల్లాల పునర్ల్యస్థీకరణలో భాగంగా ఏర్పడింది.దీని ప్రధాన కార్యాలయం గుంటూరు నగరంలో ఉంది.

## పరిపాలన
ఈ మండల పరిపాలన తహశీల్దార్ అజమాయిషీలో సాగుతుంది. ఇది ఆంధ్రప్రదేశ్ సీఆర్‌డీఏ అధికార పరిధిలో ఆంధ్రప్రదేశ్ రాజధానిప్రాంతంలో భాగంగా ఉంది. గుంటూరు పశ్చిమ శాసనసభ నియోజకవర్గం, గుంటూరు లోక్‌సభ నియోజకవర్గంలో ఒక విభాగం.

## మండలం లోని పట్టణ ప్రాంతాలు,  గ్రామాలు
గుంటూరు పశ్చిమ మండలం గుంటూరు నగరపాలక సంస్థ పశ్చిమ భాగం, అంకిరెడ్డిపాలెం, చౌడవరం, నల్లపాడు, పెదపలకలూరు, పొత్తూరు, వంటి పట్టణ సమ్మేళనాలు ఉన్నాయి. చినపలకలూరు మినహా మిగిలిన అన్ని ప్రాంతాలు ఇప్పటికే డీ-నోటిఫై చేసి, 2012లో గుంటూరు మున్సిపల్ కార్పొరేషన్‌లో విలీనం చేసారు.

## ఇవి కూడా చూడండి
గుంటూరు మండలం - ఇది చారిత్రిక మండలం. ఆంధ్రప్రదేశ్ జిల్లాల పునర్వ్యవస్థీకరణ - 2022లో ముందు ఈ మండలం ఉనికిలో ఉంది. పునర్వ్యవస్థీకరణ భాగంగా గుంటూరు జిల్లా పరిధిని సవరించి, దీని స్థానంలో గుంటూరు తూర్పు మండలం, గుంటూరు పశ్చిమ మండలం అనే రెండు మండలాలు ఏర్పడ్డాయి.

## మూలాలు

## వెలుపలి లంకెలు

వర్గం:2022 పునర్వ్యస్థీకరణలో ఏర్పడిన ఆంధ్రప్రదేశ్ మండలాలు
దహనం (2022 సినిమా)

**దహనం** 2022లో తెలుగులో విడుదలైన యాక్షన్‌ వెబ్‌సిరీస్. ఎంఎక్స్‌ ప్లేయర్‌ బ్యానర్‌పై రామ్ గోపాల్ వర్మ నిర్మించిన ఈ సినిమాకు అగ‌స్త్య మంజు దర్శకత్వం వహించాడు. ఇషా కొప్పికర్‌, అభిషేక్‌ దుహన్‌, నైనా గంగూలీ, సయాజీ షిండే ప్రధాన పాత్రల్లో నటించిన ఈ వెబ్ సిరీస్ ఏడు ఎపిసోడ్లుగా ఏప్రిల్ 14న ఎంఎక్స్‌ ప్లేయర్‌ ఓటీటీలో విడుదలైంది.
## కథ
ఓ గ్రామంలో భూస్వాముల పెత్త‌నాల్ని ఎదురిస్తూ పేద ప్ర‌జ‌ల సంక్షేమం కోసం పాటుప‌డుతుంటాడు శ్రీరాముల‌య్య‌ (వినోద్ ఆనంద్). అత‌డికి ప్ర‌జాద‌ర‌ణ పెరుగుతుండ‌టం ఎమ్మెల్యే నారాయ‌ణ‌రెడ్డి (ప్రదీప్ రావత్), అత‌డి అనుచ‌రుడు చెన్నారెడ్డి కి(షాయాజీషిండే) శ్రీరాముల‌య్య‌ను అత‌డి అనుచ‌రుడు సిద్ద‌ప్ప చేత హ‌త్య చేయిస్తారు. శ్రీరాములు కొడుకు హరి (అభిషేక్ దుహాన్), ఓ విప్లవకారుడు. అడవిలో ఉండి గొరిల్లా తరహా పోరాటాన్ని  భూస్వాములతో చేస్తుంటాడు, అతను తన తండ్రి మరణ వార్త విని తన తండ్రి మరణానికి కారకులైన వారిపై పగతీర్చు కోవాలనుకుంటాడు.  హరి ప్రతీకారంతో ఏం చేశాడు? అనేదే మిగతా సినిమా కథ.

## నటీనటులు
*ఇషా కొప్పికర్
*అభిషేక్‌ దుహన్‌  
*నైనా గంగూలీ
*సయాజీ షిండే
*ప్రదీప్ రావత్
*అశ్వత్‌కాంత్‌ శర్మ  
*అభిలాష్‌ చౌదరి
*రవి కాలే
*పార్వతి అరుణ్
*సన

## సాంకేతిక నిపుణులు
*బ్యానర్:   ఎంఎక్స్‌ ప్లేయర్‌
*నిర్మాత:  రామ్ గోపాల్ వర్మ
*కథ, స్క్రీన్‌ప్లే, దర్శకత్వం: అగ‌స్త్య మంజు 
*సంగీతం: 
*సినిమాటోగ్రఫీ:  

## మూలాలు
బ్లడీ మేరీ

**బ్లడీ మేరీ** 2022లో తెలుగులో విడుదలైన థ్రిల్లర్‌ సినిమా. పీపుల్ మీడియా ఫ్యాక్టరీ బ్యానర్‌పై టీజీ విశ్వప్రసాద్ నిర్మించిన ఈ సినిమాకు మొండేటి చందు దర్శకత్వం వహించాడు. నివేదా పేతురాజ్, అజయ్, బ్రహ్మాజీ ప్రధాన పాత్రల్లో నటించిన ఈ సినిమా 2022 ఏప్రిల్ 14న ఆహా ఓటీటీలో విడుదలైంది.

## కథ
మేరీ (నివేదా పేతురాజ్) ఓ అనాథ. మరో ఇద్దరు అనాథలు అయినటువంటి బాషా (కిరీటి దామరాజు), రాజు (రాజ్ కుమార్ కాశీరెడ్డి)తో కలిసి విశాఖలో ఉంటోంది. మేరీ ఆస్పత్రిలో నర్సుగా పనిచేస్తుంది. బాషాకు మాటలు రావు (మూగవాడు). యాక్టర్ కావాలనేది అతడి కల. రాజుకు వినపడదు (చెవిటివాడు). కెమెరామ్యాన్ అవ్వాలనేది లక్ష్యం. అయితే అనుకోని విధంగా ఈ ముగ్గురు ఒక్కో హత్య కేసుల్లో ఇరుక్కుంటారు. అయితే వీరి జీవితాల్లో ఎదురైన ఈ షాకింగ్ సీరియల్ హత్యలకి కారణం ఎవరు? ఈ సమస్య నుంచి వారు బయట పడ్డారా లేదా, చివరకు ఏమైంది? అనేదే మిగతా సినిమా కథ.

## నటీనటులు
*నివేదా పేతురాజ్ 
*బ్రహ్మాజీ 
*అజయ్ 
*కిరీటి దామరాజు
* రాజ్ కుమార్ కసిరెడ్డి
*ఆర్జే హేమంత్

## సాంకేతిక నిపుణులు
*బ్యానర్: పీపుల్ మీడియా ఫ్యాక్టరీ
*నిర్మాత: టీజీ విశ్వప్రసాద్ 
*కథ: ప్రశాంత్ కుమార్ దిమ్మల 
*స్క్రీన్‌ప్లే, దర్శకత్వం: మొండేటి చందు 
*సంగీతం: కాల భైరవ
*సినిమాటోగ్రఫీ: కార్తీక్ ఘట్టమనేని

## మూలాలు

## బయటి లింకులు
* ''Blood Mary'' - ఆహా
*
దేవిరెడ్డి రామకోటేశ్వరరావు

**దేవిరెడ్డి రామకోటేశ్వరరావు**, తెలుగు నాటకరంగ నటుడు, దర్శకుడు, నాటక సంస్థ నిర్వాహకుడు, న్యాయ నిర్ణేత.

## జీవిత విశేషాలు
రామకోటేశ్వరరావు 1954, డిసెంబరు 10న నరసింహారావు, తులసమ్మ దంపతులకు ఆంధ్రప్రదేశ్ రాష్ట్రం, గుంటూరు జిల్లా, చిలకలూరిపేట మండలంలోని పురుషోత్తమపట్నంలో జన్మించాడు. చిలుకలూరుపేటలోని హయ్యర్ సెకండరీ పాఠశాల నుండి స్కూల్ విద్యను, సిఆర్ కళాశాల నుండి బికామ్ కామర్స్ కోర్సును పూర్తిచేశాడు. ఆ తరువాత బి.ఎ. డిగ్రీ చేశాడు. విశాఖపట్నంలోని ఆంధ్ర విశ్వవిద్యాలయం నుండి డి.టి.ఎ. (డిప్లమో) పట్టభద్రుడయ్యాడు.

## ఉద్యోగం
1978 నుండి బ్యాంక్ ఆఫ్ ఇండియాలో పనిచేసి స్వచ్ఛంద పదవీ విరమణ తీసుకున్నాడు.

## వ్యక్తిగత జీవితం
రామకోటేశ్వరరావుకి విజయ కుమారితో వివాహం జరిగింది. వీరికి ఇద్దరు కుమారులు (రాఘవేంద్ర, నరేంద్ర).

## నాటకరంగం
రామకోటేశ్వరరావు 1965లో నాటకరంగానికి ఆకర్షితుడై "పల్లె పడుచు" నాటకంలో గోపి పాత్రను పోషించాడు. ఆ తరువాత చివరకు మిగిలేది, పంజా, దారి తప్పిన ఆకలి, మనుషులోస్తున్నారు జాగ్రత్త, వందనోటే, నవ్వండి ఇది విషాదం, పూజకు వెలయెరా, జరుగుతున్న చేరిత్ర, తర్జని, ఆట వంటి పలు నాటకాలలో నటించాడు. చివరకు మిగిలేది, మనుషులోస్తున్నారు జాగ్రత్త, వందనోటు, గాంధీ పుట్టిన దేశం, వరుడు కావాలి, నవ్వండి..! ఇది విషాదం, పూజకు వేళాయరా మొదలైన నాటకాలకు దర్శకత్వం కూడా వహించాడు.

రామకోటేశ్వరరావు 1970 నుండి నాటిక పోటీలకు స్క్రూటినీ జడ్జీగా, నాటకోత్సవాల సమన్వయకర్తగా నంది నాటక పరిషత్తు, పరుచూరి రఘుబాబు స్మారక నాటక పరిషత్తు వంటి సుమారు 100 పరిషత్తులకు సేవలు అందించాడు. తెలుగు నాటకరంగానికి చేసిన ఉత్తమ సేవలకుగాను 2018లో నిజామాబాద్ మురళీకృష్ణ కళా నిలయం సంస్థచే "నాటక మిత్ర" అనే బిరుదు కూడా పొందాడు.

## నాటకరంగ సేవలు

* 2014 నంది నాటకోత్సవాలుకు గుణనిర్ణేతగా ఉన్నాడు.

* 2013 నుంచి 2020 వరకు పరుచూరి రఘుబాబు నాటక పోటీలకు ప్రాథమిక పరిశీలకునిగానూ, 2017, 2019, 2021 అజో-విభొ- కందాళం పౌండేషన్ వారి నాటిక పోటీలకు ప్రాథమిక పరిశీలకునిగా వ్యవహరించాడు.
* 2017లో ఆకాశవాణి, విజయవాడ వారి పోటీలకు గుణ నిర్ణేతగా ఉన్నాడు
* చిలకలూరిపేట ఫిలిం సొసైటీని స్థాపించి, 1975 నుంచి 1978 వరకు కార్యదర్శిగా పనిచేశాడు.
* శ్రీకళానికేతన్ (హైదరాబాద్) నిర్వాహక కార్యదర్శి
* రసరంజని (హైదరాబాద్) ఉపాధ్యక్షుడు

## పురస్కారాలు

* 2020లో అజో-విభొ- కందాళం ఫౌండేషన్ " రంగస్థల సేవామూర్తి జీవితకాల సాధన పురస్కారం
* 2022లో కీ.శే. ఆర్. రామారావు స్మారక..."రంగస్థలి ప్రతిభా పురస్కారం" రంగస్థలి, నరసరావుపేట
* 2023 జనవరిలో భోగాపురం పరిషత్తు "అడపా మాణిక్యం, అచ్చయమ్మల స్మారక జీవితకాల సాధన పురస్కారం"
* 2023 ఏప్రిల్ లో కళారంజని నాటక అకాడమీ, భీమవరం "విశ్వ నట చక్రవర్తి యస్.వి.రంగారావు పురస్కారం"
* 2023 జులైలో రసరంజని "గరిమెళ్ల రామమూర్తి రంగస్థల పురస్కారం"

## మూలాలు

వర్గం:1954 జననాలు
వర్గం:గుంటూరు జిల్లా రంగస్థల నటులు
వర్గం:గుంటూరు జిల్లా వ్యక్తులు
వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
ఇషా కొప్పికర్

**ఇషా కొప్పికర్** భారతదేశానికి చెందిన మోడల్, సినిమా నటి, రాజకీయ నాయకురాలు. ఆమె హిందీతో పాటు, తమిళ, తెలుగు, కన్నడ, మరాఠీ భాషా సినిమాల్లో నటించింది. ఆమె 2019 జనవరి 28న భారతీయ జనతా పార్టీలో చేరింది.
## నటించిన సినిమాలు

### వెబ్ సిరీస్

## మూలాలు

వర్గం:1976 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:భారతీయ జనతా పార్టీ రాజకీయ నాయకులు
సీమరాజా

**సీమ రాజా** 2019లో విడుదలైన తెలుగు సినిమా. తమిళంలో 2018లో సీమా రాజా పేరుతో విడుదలైన ఈ సినిమాను లక్ష్మి పెండ్యాల సమర్పణలో శ్రీకృష్ణ ఫిలిమ్స్ బ్యానర్‌పై సాయి కృష్ణ పెండ్యాల తెలుగులో అనువదించాడు. శివ కార్తీకేయన్, సమంత, సిమ్రాన్, సూరి ప్రధాన పాత్రల్లో నటించిన ఈ సినిమా ఫిబ్రవరి 8న విడుదలైంది.
## నటీనటులు

*శివ కార్తీకేయన్ 
*సమంత 
*సిమ్రాన్ 
*సూరి 
*నెపోలియన్ 
*లాల్ 
*మనోబాల 
*చరణ్ దీప్
*నాడోడిగళ్ గోపాల్ 
*ఇందుమతి మణికందన్ 
*శ్రీరంజని 
*స్వామినాథన్
*రిషికాంత్ 
*ఆత్మ ప్యాట్రిక్
*వైశాలి తనిగా

## సాంకేతిక నిపుణులు
*బ్యానర్: శ్రీకృష్ణ ఫిలిమ్స్ 
*నిర్మాత: సాయి కృష్ణ పెండ్యాల
*కథ, స్క్రీన్‌ప్లే, దర్శకత్వం: పొణ్రమ్ 
*సంగీతం: డి. ఇమ్మాన్
*సినిమాటోగ్రఫీ: బాలసుబ్రమణియమ్
*ఎడిటర్ : వివేక్ హర్షన్
* స్టంట్స్ : అనల్ అరసు
*కొరియోగ్రఫీ : దినేష్, శోభి, బాబా భాస్కర్.
### పాటలు

## మూలాలు